tripathysagar/odia_wiki huggingface dataset:
କର୍ଣ୍ଣ ମହାଭାରତର ଜଣେ ଚରିତ୍ର । ପୌରାଣିକ କିମ୍ବଦନ୍ତୀ କୁନ୍ତୀ କୁମାରୀ ଥିବା ଅବସ୍ଥାରେ ସୂର୍ଯ୍ୟଙ୍କ ଔରସରେ ନିଜ କର୍ଣ୍ଣ  (କାନ) ବାଟେ କର୍ଣ୍ଣଙ୍କୁ ଜନ୍ମ ଦେଇଥିବାରୁ ତାଙ୍କର ଏପରି ନାମକରଣ କରାଯାଇଥିଲା  । ମହାଭାରତର ଅନ୍ୟତମ ଶ୍ରେଷ୍ଠ ଯୋଦ୍ଧା; ମହାଦାନୀ ଭାବରେ ସୁପରିଚିତ କର୍ଣ୍ଣଙ୍କ ବାଲ୍ୟାବସ୍ଥାର ନାମ ଥିଲା ବସୁଷେଣ । କବଚ ଓ କୁଣ୍ଡଳ ଦିବ୍ୟକବଚ ଓ କୁଣ୍ଡଳ ଥିଲା ଜନ୍ମଜାତ । କୁଣ୍ଡଳ ଓ କବଚ ହେତୁ ମୃତ୍ୟୁ ତାଙ୍କୁ ସ୍ପର୍ଶ କରିବା କଠିନ ଥିଲା । କର୍ଣ୍ଣଙ୍କ ଭଳି ମୃତ୍ୟୁଞ୍ଜୟୀ ଯୋଦ୍ଧା କୌରବଙ୍କ ସପକ୍ଷରେ ଥିବାରୁ ପାଣ୍ଡବମାନଙ୍କର ଚିନ୍ତା ବଢ଼ି ଯାଇଥିଲା । ଧର୍ମରାଜ ଯୁଧିଷ୍ଠିର ଇନ୍ଦ୍ରଙ୍କୁ ଆପଣା ଚିନ୍ତା ସମ୍ପର୍କରେ ଜଣାଇଲେ । ଇନ୍ଦ୍ର ଆଶ୍ୱାସନା ଦେଇ ନିଶ୍ଚିତ ରହିବାକୁ ଉପଦେଶ ଦେଲେ । ଆସନ୍ନ ଯୁଦ୍ଧର ପରିଣାମ ସମ୍ପର୍କରେ ଅନେକ ବେଳଯାଏ ଭାବିଭାବି ଶୋଇପଡ଼ିଥାନ୍ତି କର୍ଣ୍ଣ । ହଠାତ୍‍ ରାତିରେ ଏକ ସ୍ୱପ୍ନ ଦେଖିଲେ- ଜଣେ ତେଜୋଦୀପ୍ତ ବ୍ରାହ୍ମଣ ତାଙ୍କ ସମ୍ମୁଖରେ ଉଭା ହୋଇ କହୁଛନ୍ତି  "ବସୁଷେଣ ମୁଁ ତୁମଠାରୁ ଏକ ସତ୍ୟବଚନ ଚାହୁଁଛି । ତୁମେ ମୋତେ କଥା ଦିଅ, ଯଦି କୌଣସି ବ୍ରାହ୍ମଣ ତୁମକୁ କବଚକୁଣ୍ଡଳ ମାଗନ୍ତି ତା 'ହେଲେ ତାଙ୍କୁ ମନା କରିଦେବ ।' ଶ୍ରେଷ୍ଠଦାନୀ କର୍ଣ୍ଣଙ୍କ ଉତ୍ତର ଥିଲା-  "କାହିଁକି? ଯାହା ଆଜି ପର୍ଯ୍ୟନ୍ତ ସମ୍ଭବ ହୋଇନାହିଁ ଏବେ ତାହା ସମ୍ଭବ ହେବ କିପରି? ଜଣେ ବ୍ରାହ୍ମଣ ମୋତେ ଦାନ ମାଗିବେ, ଆଉ ମୁଁ ତାହା, ଅସ୍ୱୀକାର କରିବି? ନା, ଏହା କେବେ ସମ୍ଭବ ନୁହେଁ, ପ୍ରାଣ ଚାଲିଗଲେ ମଧ୍ୟ ।' ସ୍ୱପ୍ନରେ ବ୍ରାହ୍ମଣ କହିଲେ-  "ପୁତ୍ର ମୁଁ ତୁମର ପିତା ସୂର୍ଯ୍ୟଦେବ । ଦେବରାଜ ଇନ୍ଦ୍ର ପାଣ୍ଡବମାନଙ୍କର ସୁରକ୍ଷା ନିମନ୍ତେ ଛଦ୍ମବେଶ ଧାରଣ କରି ତୁମ ନିକଟକୁ ଆସିବେ । କବଚକୁଣ୍ଡଳ ନେଇ ତୁମକୁ ସମ୍ପୂର୍ଣ୍ଣ ଶକ୍ତିହୀନ କରିବାକୁ ଚାହୁଁଛନ୍ତି, ମୋର କଥା ମାନ ବସୁଷେଣ ।' ନମ୍ରତା ସହକାରେ କର୍ଣ୍ଣ କହିଲେ- ଇନ୍ଦ୍ର ହୁଅନ୍ତୁ ଅଥବା ଯେ କେହି ଆସନ୍ତୁ ମୋ ନିକଟକୁ କେହି ମାଗିବା ଉଦେ୍ଧଶ୍ୟରେ ଆସିଲେ ପ୍ରାଣଭୟରେ ତାଙ୍କୁ ନିରାଶ କରିବା, ଦାନ ଦେବାକୁ କୁଣ୍ଠିତ ହେବାଭଳି ନିନ୍ଦନୀୟ କାର୍ଯ୍ୟ ମୁଁ କରିପାରିବି ନାହିଁ କେବେ, ଏହା କଲେ ମୋର ନାମରେ କଳଙ୍କ ଲାଗିଯିବ । ଏହଶୁଣି ହାର ମାନିଥିଲେ ସୂର୍ଯ୍ୟଦେବ । ଠିକ୍‍ ଏହାର ପରଦିନ ହଠାତ୍‍ କାନରେ ବାଜିଲା-  "ଭିକ୍ଷାଂ ଦେହି, ଭବତ୍ ‍ ଭିକ୍ଷାଂ ଦେହି ', ମୁହଁ ଫେରାଇ ଚାହିଁଲେ କର୍ଣ୍ଣ, ଜଣେ ଅତି ଦୀନ ଅଥଚ ସୁଦର୍ଶନ ବ୍ରାହ୍ମଣ ଦଣ୍ଡାୟମାନ ଥିଲେ ସମ୍ମୁଖରେ । କର୍ଣ୍ଣଙ୍କ ଆତିଥ୍ୟ ସ୍ୱୀକାର କରି କହିଥିଲେ-  "କିଛି ମାଗିବାକୁ ଆସିଛି । ଯଦି ସତ୍ୟ କରିବ ତା ' ହେଲେ ଅବଶ୍ୟ ମାଗିବି ।' କର୍ଣ୍ଣଙ୍କ ଉତ୍ତର ଥିଲା-  "ବସୁଷେଣ ଜୀବନରେ କୌଣସି ଭିକ୍ଷୁଙ୍କୁ ନିରାଶ କରିନାହିଁ । ଆପଣ ଯାହା ଇଚ୍ଛା ମାଗିପାରନ୍ତି ।' ବେଶ କୌଶଳରେ ବ୍ରାହ୍ମଣ କର୍ଣ୍ଣଙ୍କୁ ଏଭଳି ଦାନ ମାଗିଥିଲେ ଯାହା ଥିଲା ଜଣେ ବୀରର ଶ୍ରେଷ୍ଠ ଭୂଷଣ, ଜଣେ ଦୁର୍ଜୟ ଯୋଦ୍ଧାଙ୍କୁ ପ୍ରତିହତ କରିବାପାଇଁ ପର୍ଯ୍ୟାପ୍ତ-ଶରୀରରେ ଥିବା କବଚ ଓ କୁଣ୍ଡଳ । ତରବାରୀ ସାହାଯ୍ୟରେ ନିଜ ଶରୀର କ୍ଷତାକ୍ତ କରି କବଚ ଓ କୁଣ୍ଡଳ ଦେଇଥିଲେ ବ୍ରାହ୍ମଣଙ୍କୁ ।
କୁନା ତ୍ରିପାଠୀ  (ଜନ୍ମନାମ: ସତ୍ୟବ୍ରତ ତ୍ରିପାଠୀ), ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତା  । ସେ ଅଭିନୟ ବ୍ୟତୀତ ନିର୍ବାଚନ ବେଳେ ପ୍ରଚାର ଏବଂ ଦୂରଦର୍ଶନରେ ଉପସ୍ଥାପକ ଭାବରେ କାର୍ଯ୍ୟ କରୁଛନ୍ତି । ଏତଦ ବ୍ୟତୀତ ସେ ହାସ୍ୟାତ୍ମକ କବିତା, ଓଡ଼ିଆ ସାହିତ୍ୟ କବିତା, ଗପ ଆଦି ରଚନା ମଧ୍ୟ କରନ୍ତି । ମାଆ ଗୋଜବାୟାଣୀ ଚଳଚ୍ଚିତ୍ରରୁ ଅଭିନୟ ଆରମ୍ଭ କରିଥିବା କୁନା ଖଳନାୟକ, ସ‌ହକାରୀ ଅଭିନେତା, ହାସ୍ୟ ଅଭିନେତା ଭଳି ଭୂମିକାରେ ଅଭିନୟ କରିଛନ୍ତି । କୁନା ତ୍ରିପାଠୀ ଓ ଟିଭିରେ ପ୍ରସାରିତ କାର୍ଯ୍ୟକ୍ରମ ନ୍ୟୁଜ୍ ଫ୍ୟୁଜ୍‌ରେ ଉପସ୍ଥାପକ ଭାବରେ ୨୦୦୭ରୁ କାର୍ଯ୍ୟ କରି ଆସୁଥିଲେ । ୨୦୧୮ ମସିହା ମଇ ମାସରେ କୁନା  "ରାଜ୍ୟ ଚଳଚ୍ଚିତ୍ର ଉନ୍ନୟନ ନିଗମ" ର ଅଧ୍ୟକ୍ଷ ଭାବରେ ନିଯୁକ୍ତ ହୋଇଛନ୍ତି । ପ୍ରାରମ୍ଭିକ ଜୀବନ ଅଭିନୟ ଜୀବନ କୁନା ତ୍ରିପାଠୀ ପ୍ରଥମେ ଜଣେ ଖଳନାୟକ ଭାବରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ସ‌ହକାରୀ ଅଭିନେତା ଏବଂ ହାସ୍ୟ ଅଭିନେତା ଭାବରେ ମଧ୍ୟ କିଛି ଚଳଚ୍ଚିତ୍ରରେ ଅଭିନୟ କରିଥିଲେ । ଓଡ଼ିଆ ଦୂରଦର୍ଶନରେ ମଧ୍ୟ କଛି ଧାରାବାହିକରେ ସେ ଅଭିନୟ କରିଥିଲେ । ଓ ଟିଭିରେ ପ୍ରସାରିତ କାର୍ଯ୍ୟକ୍ରମ ନ୍ୟୁଜ୍ ଫ୍ୟୁଜ୍‌ରେ ଉପସ୍ଥାପକ ଭାବରେ ସେ ୨୦୦୭ରୁ କାର୍ଯ୍ୟ କରି ଆସୁଥିଲେ ।
ପ୍ରଫୁଲ୍ଲ ସେନଗୁପ୍ତାଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ଅରୁନ୍ଧତୀ ୧୯୬୭ରେ ମୁକ୍ତିଲାଭ କରିଥିଲା ।
ଦାରା ସିଂହ  ୧୯ ନଭେମ୍ବର ୧୯୨୮   ୧୨ ଜୁଲାଇ ୨୦୧୨ , ଭାରତର ଜଣେ ମଲ୍ଲଯୋଦ୍ଧା ଓ କଥାଚିତ୍ର ଅଭିନେତା ଥିଲେ । ତାଙ୍କ ଜନ୍ମ ସ୍ଥାନ ପଞ୍ଜାବର ଅମୃତସର ଜିଲ୍ଲାର ଏକ ଛୋଟ ଗାଁ ଧର୍ମଛକ ।ତାଙ୍କ ବାପାଙ୍କ ନା ସୁରତ ସିଂହ ରାନ୍ଧୱା ଓ ମାଆଙ୍କ ନାମ ବଲୱନ୍ତ କୈର । ସେ ୧୯୬୨ ମସିହାରେ ହିନ୍ଦୀ କଥାଚିତ୍ରରେ ଅଭିନୟ ଆରମ୍ଭ କରିଥିଲେ । ସେ ଭାରତୀୟ ଜନତା ପାର୍ଟୀଦ୍ୱାରା ରାଜ୍ୟସଭାର ସଦସ୍ୟ  (୨୦୦୩-୨୦୦୯) ଭାବେ ମନୋନୀତ ହୋଇଥିଲେ  । କୁସ୍ତି ଓ ଅବଦାନ ଛୋଟବେଳୁ ସେ ଭାରତୀୟ କୁସ୍ତିରେ ତାଲିମ ପାଇଥିଲେ ।ପରେ ସେ କୁସ୍ତିକୁ ନିଜର ପେସାଭାବେ ଆଦରି ନେଇଥିଲେ ।ତାଙ୍କ ଅମାପ ଶକ୍ତି ଓ ଅଦ୍ୱିତୀୟ କୈଶଳ ଯୋଗୁଁ ସେ ଜଣେ ଅପରାଜେୟ ମଲ୍ଲଯୋଦ୍ଧା ହେଇପାରିଥିଲେ ।ଅଷ୍ଟ୍ରେଲିଆର କିକଂଙ୍ଗ,ନ୍ୟୁଜିଲାଣ୍ଡର ଜଣ୍ଡି ସିଲଭା ଓ କାନାଡାର ଜର୍ଜ ଗୋର୍ଡିଏଙ୍କାଙ୍କୁ ସେ ବହୁତ ଥର ପରାସ୍ତ କରିଥିଲେ । ସବୁଠୁ ଆଶ୍ଚର୍ଯ୍ୟର କଥା ସେ ନିଜ ଜୀବନ କାଳମଧ୍ୟରେ ୫୦୦ ଥର କୁସ୍ତି ଲଢିଥିଲେ ଏବଂ କୈଣସି ଥର ମଧ୍ୟ ହାରି ନ ଥିଲେ ।୧୯୫୯ ମସିହାରେ ସେ କମନୱେଲଥ ଗେମସ୍ରେ ସ୍ୱର୍ଣ୍ଣ ପଦକ ପାଇଥିଲେ । ୧୯୮୩ମସିହାରେରେ କୁସ୍ତିରୁ ଅବସର ନେଇଥିଲେ । ୧୯୬୬ରେ ରୁସ୍ତମ୍ ଇ ପଞ୍ଜାବ,୧୯୭୮ରେ ରୁସ୍ତମ୍ ଇ ହିନ୍ଦ ଉପାଧି ହାସଲ କରିଥିଲେ ।୧୯୯୬ରେ ତାଙ୍କୁ  'ରେସଲିଂ ଅବଜରଭର ନ୍ୟୁଜଲେଟର ହଲ ଅଫ୍ ଫେମ' "ରେ ସ୍ଥାନିତ କରାଯାଇଥିଲା । ଚଳଚ୍ଚିତ୍ର ଓ ଅଭିନୟ ଅନେକ ହିନ୍ଦୀ ଓ ପଞ୍ଜାବୀ ସିନେମା ତାଙ୍କର ଶକ୍ତିକୁ ନେଇ ତିଆରି ହୋଇଛି । ତା ମଧ୍ୟରୁ କିଂକଙ୍ଗ, ତାରଜନ୍ ଓ ହରକ୍ୟୁଲେସ୍ ଅନ୍ୟତମ । ପରବର୍ତ୍ତୀ ସମୟରେ ସେ ଜଣେ ପ୍ରିୟ ଚରିତ୍ର ଅଭିନେତା ଭାବରେ ପରିଣତ ହେଇଥିଲେ ।ଆନନ୍ଦ,ମେର ନାମ୍ ଜୋକର,ଜୱାନ ମର୍ଦ,ଡାକୁ ମଙ୍ଗଲ୍ ସିଂହ,ବକ୍ସର,ଆନ୍ଧି ଔର ତୁଫାନ୍ ଆଦି ୧୪୦ଟି ଚଳଚ୍ଚିତ୍ରରେ ଅଭିନୟ କରି ସେ ରେର୍କଡ କରିଥିଲେ ।ରୁପେଲି ପରଦାରେ ଦର୍ଶକଙ୍କ ମନଜିତି ଥିବା ଦାରା ସିଂହ ଛୋଟ ପରଦାରେ ମଧ୍ୟ କମାଲ ଦେଖାଇଥିଲେ । ୧୯୮୬ରେ ରାମାନନ୍ଦ ସାଗରଙ୍କ ହିନ୍ଦୀ ଧାରାବାହିକ ରାମାୟଣରେ ସେ ହନୁମାନ ଭୁମିକାରେ ଅଭିନୟ କରି କୋଟି କୋଟି ଭାରତୀୟଙ୍କ ପ୍ରିୟ ପାଲଟି ଥିଲେ । ପରେ ରାମାନନ୍ଦ ସାଗର ତାଙ୍କୁ ମହାଭାରାତରେ ମଧ୍ୟ ହନୁମାନ ଭୁମିକାରେ ଅଭିନୟ କରିବାପାଇଁ ଅନୁରୋଧ କରିଥିଲେ । ତାଙ୍କ ଅଭିନୀତ ପଞ୍ଜାବୀ ଫିଲ୍ମ  "ମୈ ମା ପଞ୍ଜାବ୍ ଦି"  ଜାତୀୟ ଚଳଚ୍ଚିତ୍ର ପୁରସ୍କାର ଲାଭକରିଥିଲା ।୧୯୮୯ରେ ସେ ତାଙ୍କର ଆତ୍ମଜୀବନୀ ମେରି ଆତ୍ମକଥା ପଞ୍ଜାବୀ ଭାଷାରେ ପ୍ରକାଶ କରିଥିଲେ । ପଞ୍ଜାବର ମୋହାଲିଠାରେ ତାଙ୍କ ନାମରେ ଏକ ଷ୍ଟୁଡିଓ ରହିଛି ।୨୦୧୨ ମସିହା ଜୁଲାଇ ୧୨ ତାରିଖରେ ମୁମ୍ବାଇଠାରେ ମୃତ୍ୟୁବରଣ କରିଥିଲେ ।
ସୋନାରିକା ଭଦୋରିଆ  (ଜନ୍ମ: ୩ ଡିସେମ୍ବର ୧୯୯୨) ଜଣେ ଭାରତୀୟ ଅଭିନେତ୍ରୀ  । ସେ ମୁଖ୍ୟତଃ ତେଲୁଗୁ, ହିନ୍ଦୀ ଓ ତାମିଲ ଭାଷାର କଥାଚିତ୍ରରେ କାମ କରନ୍ତି ଏବଂ ହିନ୍ଦୀ ଦୂରଦର୍ଶନ ଜଗତର ଜଣେ ଅଭିନେତ୍ରୀ ଭାବରେ ମଧ୍ୟ କାମ କରନ୍ତି । ତାଙ୍କ ଅଭିନୀତ ଧାରାବାହିକ ମଧ୍ୟରେ ଲାଇଫ୍ ଓକେରେ ପ୍ରସାରିତ ଆଧ୍ୟାତ୍ମିକ ଧାରାବାହିକ ଦେବୋଁ କା ଦେବ ମହାଦେବରେ ପାର୍ବତୀ/ଆଦି ଶକ୍ତି ଭୂମିକା ପାଇଁ ସେ ଜଣାଶୁଣା ।
ଗନ୍ତାୟତ ସ୍ୱାଇଁ  (୧ ଜୁଲାଇ ୧୯୨୯ - ୩୧ ଜାନୁଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗନ୍ତାୟତ ସ୍ୱାଇଁ ୧୯୨୯ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାନ୍ଧା ସ୍ୱାଇଁ ଓ ପତ୍ନୀଙ୍କ ନାମ ଭଗବତୀ ସ୍ୱାଇଁ । ରାଜନୈତିକ ଜୀବନ ଗନ୍ତାୟତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଗନ୍ତାୟତ ୨୦୦୩ ମସିହାର ଜାନୁଆରୀ ୩୧ ତାରିଖରେ ୭୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମେକେଲଙ୍କ ଡାଇଭର୍ଟିକୁଲମ ହେଉଛି ଏକ ଆଜନ୍ମ ତୃଟି ଯେଉଁଥିରେ କ୍ଷୁଦ୍ର ଅନ୍ତନଳୀରେ ଥିବା ଏକ ଗୋଲାକାର ଫୁଲା । ଅଧିକାଂଶ ଲୋକଙ୍କର କୌଣସି ଲକ୍ଷଣ ବିକଶିତ ହୁଏ ନାହିଁ । ଲକ୍ଷଣ ପ୍ରକାଶିତ ହେଲେ ଯନ୍ତ୍ରଣା ବିହୀନ ମଳଦ୍ୱାର ରକ୍ତସ୍ରାବ ହୁଏ । ଏହି ରକ୍ତର ରଙ୍ଗ ସାଧାରଣତଃ ପିଲାମାନଙ୍କରେ ଏକ ପ୍ରକାର ଜେଲି ଭଳି ଲାଲ ରଙ୍ଗର ଓ ବୟସ୍କମାନଙ୍କଠାରେ କଳା ରଙ୍ଗର ହୋଇଥାଏ । ଅନ୍ୟାନ୍ୟ ଉପସ୍ଥାପନାରେ ଭଲଭ୍ୟୁଲସ, ଇଣ୍ଟସସେପସନ, ପ୍ରଦାହ, ଅର୍ବୁଦ କିମ୍ବା ଜଠରାନ୍ତ୍ର ଛିଦ୍ର ଅନ୍ତର୍ଭୁକ୍ତ ହୋଇପାରେ । ଲକ୍ଷଣ ବିକଶିତ ହେଉଥିବା ଲୋକଙ୍କର ଜୀବନର ପ୍ରଥମ କିଛି ବର୍ଷରେ ହେଉଥିବା ଦେଖାଯାଏ । ଏହାର କାରଣ ଅସ୍ପଷ୍ଟ ରହିଛି । ଏହା ଅନ୍ୟାନ୍ୟ ଜନ୍ମ ଦୋଷ ସହିତ ଜଡ଼ିତ ହୋଇପାରେ । ଏହା ଏକ ପ୍ରକୃତ ଡାଇଭର୍ଟିକୁଲମ୍ ଯାହା ଓମ୍ଫାଲୋମେସେଣ୍ଟେରିକ୍ ନଳୀର  (ଭିଟେଲାଇନ୍ ଡକ୍ଟ)ର ଅବଶିଷ୍ଟାଂଶ  । ଏହା କ୍ଷୁଦ୍ର ଅନ୍ତନଳୀରେ ଘଟିଥାଏ ଯାହା ଇଲିୟମ୍ ଭାବରେ ଜଣାଶୁଣା । ଏଥିରେ ପାକସ୍ଥଳୀ କିମ୍ବା ଅଗ୍ନାଶୟ ତନ୍ତୁ ରହିପାରେ । ସିଟି ସ୍କାନ୍ କିମ୍ବା ରେଡିଓନ୍ୟୁକ୍ଲାଇଡ ସ୍କାନ୍ଦ୍ୱାରା ରୋଗ ନିର୍ଣ୍ଣୟ ହୋଇପାରେ। ଲକ୍ଷଣ ନଥିବା ଲୋକଙ୍କର ପରିଚାଳନା ଅସ୍ପଷ୍ଟ ଅଟେ । ଲକ୍ଷଣ ବିକଶିତ ହୋଇଥିବା ଲୋକଙ୍କର ଅସ୍ତ୍ରୋପଚାର ହେଉଛି ଏକ ମାତ୍ର ଚିକିତ୍ସା । ଏହି ଅସ୍ତ୍ରୋପଚାର ଖୋଲା କିମ୍ବା ଲାପାରୋସ୍କୋପିକ୍ ପଦ୍ଧତିରେ କରାଯାଇପାରେ । ଯେଉଁମାନେ ବହୁ ପରିମାଣର ରକ୍ତ ହରାଇଛନ୍ତି, ସେମାନଙ୍କୁ ରକ୍ତଦାନ ଆବଶ୍ୟକ ହୋଇପାରେ । ମେକେଲଙ୍କ ଡାଇଭର୍ଟିକୁଲମ୍ ପ୍ରାୟ ୨% ଲୋକଙ୍କଠାରେ ଥାଏ, ଯାହାକୁ ପାକଅନ୍ତନଳୀର ସବୁଠାରୁ ସାଧାରଣ ବିକୃତି କୁହାଯାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହା ପ୍ରଥମେ ୧୬୯୯ ମସିହାରେ ଲାଭାଟର ଏବଂ ପରେ ୧୮୦୯ ମସିହାରେ ଜୋହାନ ଫ୍ରିଡ୍ରିକ ମେକେଲଙ୍କଦ୍ୱାରା ଉଲ୍ଲେଖ କରାଯାଇଥିଲା ଯାହାଙ୍କ ନାମାନୁସାରେ ନାମକରଣ ହୋଇଥିଲା ।
ଦୁର୍ଗା ସାଗର, ବଙ୍ଗଳାଦେଶର ଏକ ହ୍ରଦ । ଏହି ହ୍ରଦଟି ସେହି ସ୍ଥାନୀୟ ଅଞ୍ଚଳରେ ମଧବପସା ଦିଘି ନାମରେ ପରିଚିତ । ଏହି ହ୍ରଦଟି ଦକ୍ଷିଣ ବଙ୍ଗଳାଦେଶର ସବୁଠାରୁ ବଡ଼ ହ୍ରଦ ଅଟେ । ଏହି ହ୍ରଦଟି ସମୁଦାୟ ୨୫୦୦ ହେକ୍ଟର କ୍ଷେତ୍ରଫଳର ଜାଗା ଅକ୍ତିଆର କରିଛି । ବଙ୍ଗଳାଦେଶର ବାରିସାଲ୍ ଜିଲ୍ଲାର ସଦର ମହକୁମାଠାରୁ ପ୍ରାୟ ୧୧ କିଲୋମିଟର ଦୂରରେ ଏହି ହ୍ରଦଟି ଅବସ୍ଥିତ । ରାଜା ଜୟ ନାୟରଣଙ୍କର ମାତା ରାଣୀ ଦୁର୍ଗାବତୀ ଦେବୀ ୧୭୮୦ ମସିହାରେ ଏହି ହ୍ରଦଟି ଖନନ କରାଇଥିଲେ । ଏହି ହ୍ରଦ ମଝିରେ ଏକ ଛୋଟ ଦ୍ୱୀପ ମଧ୍ୟ ରହିଛି । ଏହି ଦ୍ୱୀପଟିରେ ମୁଖ୍ୟତଃ ନଡ଼ିଆ ଗଛ ରହିଛି । ପ୍ରାକୃତିକ ସୌନ୍ଦର୍ଯ୍ୟରେ ଭରପୁର ଥିବା ଏହି ହ୍ରଦଟିରେ ଏହାର ଆଖପାଖର ସାମୁଦ୍ରିକ ଖାଦ୍ୟ ପାଇଁ ଅଧିକ ପ୍ରସିଦ୍ଧ । ବୀବରଣୀ ଏହି ହ୍ରଦଟି ସମୁଦାୟ ୨୫୦୦ ହେକ୍ଟର କ୍ଷେତ୍ରଫଳ ବିଶିଷ୍ଟ ଏହି ଜାଗାରେ ଅବସ୍ଥିତ । ଏହି ହ୍ରଦର ଚାରି ଦିଗରେ ଚାରୋଟି ଇଟା ନିର୍ମିତ ଘାଟ ଥିଲା । ଏହି ଘାଟଗୁଡ଼ିକର ଦୈର୍ଘ୍ୟ ୧୫ ମିଟର ଲେଖାଏଁ ଥିଲା । ମାତ୍ର ରକ୍ଷଣାବେକ୍ଷଣର ଅଭାବ ଯୋଗୁଁ ଏହି ଘାଟଗୁଡ଼ିକ ଉପରେ ପାଖରେ ଥିବା ଜଙ୍ଗଲର ଗଛଲତାଗୁଡ଼ିକ ମାଡ଼ିଯାଇଛି । ଏହି ଘାଟର ଚାରିପାଖରେ ଇଟାରେ ପାଚେରୀମାନ ନିର୍ମାଣ କରାଯାଇଛି । ଏହି ହ୍ରଦ ଭିତରକୁ ପ୍ରବେଶ କରିବାକୁ ହେଲେ ଏବେ ଶୁଳ୍କ ଲାଗୁ କରାଯାଇଛି । ଏହି ହ୍ରଦଟିର ମଧ୍ୟ ଭାଗରେ ଏକ କ୍ଷୁଦ୍ର ଦ୍ୱୀପ ଅଛି । ଏହି ଦ୍ୱୀପଟିରେ ମୁଖ୍ୟତଃ ନଡ଼ିଆ ଗଛସବୁ ରୋପଣ କରାଯାଇଛି । ୧୯୭୫ ମସିହାରେ ତ‌ତ୍‌କାଳୀନ ସରକାର ଏହି ହ୍ରଦଟିର ପୁନରୁଦ୍ଧାର ବେଳେ ସେହି ଦ୍ୱୀପଟିରେ ବଢ଼ିଥିବା ଅନାବଶ୍ୟକ ଜଙ୍ଗଲକୁ ସଫା କରି ନଡ଼ିଆଗଛ ସବୁ ଲଗାଇଥିଲେ । ନିର୍ମାଣ ଏହି ହ୍ରଦଟି ୧୭୮୦ ଖୀଷ୍ଟାବ୍ଦରେ ରାଜା ଜୟ ନାରାୟଣଙ୍କର ମାଆ ରାଣୀ ଦୁର୍ଗାବତୀ ଦେବୀଙ୍କଦ୍ୱାରା ଖନନ କରାଯାଇଥିଲା । ସେତେବେଳେ ସ୍ଥାନୀୟ ଲୋକଙ୍କ ପାଇଁ ଦେଖାଦେଉଥିବା ଜଳ ସମସ୍ୟାରେ ଦୂରୀକରଣ ପାଇଁ ସେ ଏହି ହ୍ରଦଟି ଖୋଳିବାର ନିଷ୍ପତ୍ତି ନେଇଥିଲେ । ରାଣୀ ଦୁର୍ଗାବତୀ ଦେବୀଙ୍କର ନାମ ଅନୁସାର ଏହି ହ୍ରଦଟିର ନାମ ଦୁର୍ଗା ସାଗର ଭାବରେ ନାମିତ ହୋଇଥିଲା । ସେତେବେଳେ ଏହାର ଚାରି ଦିଗରେ ଚାରୋଟି ଘାଟ ନିର୍ମାଣ କରାଯାଇଥିଲା । କିନ୍ତୁ ପରେ ସେ ଘାଟଗୁଡ଼ିକ ଧିରେ ଧିରେ ନଷ୍ଟ ହୋଇଯାଇଥିଲା । ୧୯୭୫ ମସିହାରେ ଏହି ଚାରୋଟି ଘାଟ ମଧ୍ୟରୁ ଦୁଇଟିକୁ ଉତ୍ତର ଏବଂ ପଶ୍ଚିମ ଦିଗରେ ଥିବା ଘାଟର ପୁନରୁଦ୍ଧାର କରାଯାଇଥିଲା । ବର୍ତ୍ତମାନ ଏହି ହ୍ରଦର ଚାରିକଡ଼ ଇଟା ନିର୍ମିତ ପାଚେରୀଦ୍ୱାରା ଘେରି ହୋଇ ରହିଛି । ଯାତାୟତ ଦୁର୍ଗା ସାଗର ହ୍ରଦ ବାରିସାଲ୍ ଜିଲ୍ଲାର ସଦର ମହକୁମାଠାରୁ ୧୧ କିଲୋମିଟର ଦୂର ବାପୁଗଞ୍ଜ ଉପଜିଲ୍ଲାରେ ମାଧବପସା ଗ୍ରାମରେ ଅବସ୍ଥିତ । ଏହି ସ୍ଥାନ‌କୁ ଭ୍ରମଣରେ ଯାଉଥିବା ତୀର୍ଥଯାତ୍ରୀମାନଙ୍କୁ ସଡ଼କପଥ ଦେଇ ଯିବାକୁ ପଡ଼ିଥାଏ । ସଦର ମହକୁମାଠାରୁ ଏହି ସ୍ଥାନଟିକୁ ବସ ଯାତାୟତ କରୁଥାଏ । ନଥୁଲାବାଦ ବସ୍‌ଷ୍ଟାଣ୍ଡରୁ ମଧ୍ୟ ଅଟୋରିକ୍ସାରେ ଭଡ଼ାରେ ମିଳିଥାଏ । ଯାତ୍ରୀମାନେ ମଧ୍ୟ ନିଜର ଯାନବାହନ କିମ୍ବାରେ ଭଡ଼ାରେ ଉପଲବ୍ଧ ଯାନବାହନ ନେଇ ଯାଇପାରିବେ ।
ଜୟା ଆହସାନ ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ବଙ୍ଗଳାଦେଶ ଚଳଚ୍ଚିତ୍ରରେ କାର୍ଯ୍ୟ କରିବା ସ‌ହ କେତୋଟି ଭାରତୀୟ ବଙ୍ଗଳା ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି । ସେ ୩ଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୨୦୧୧ରେ ଗୁଇରିଲ୍ଲା ଚଳଚ୍ଚିତ୍ର ପାଇଁ, ୨୦୧୨ରେ ଚୋରାବାଲି ଚଳଚ୍ଚିତ୍ର ପାଇଁ ଏବଂ ୨୦୧୫ରେ ଜିରୋ ଡୀଗ୍ରୀ ଚଳଚ୍ଚିତ୍ର ପାଇଁ ସେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ପ୍ରାରମ୍ଭିକ ଜୀବନ ଜୟା ଆହସାନ ଜଣେ ସ୍ୱାଧୀନତା ସଂଗ୍ରାମୀଙ୍କର ଝିଅ । ତାଙ୍କ ବାପା ମହମଦ ଏ. ଏସ୍. ମସୁଦ୍ ଜଣେ ସ୍ୱାଧୀନତା ସଂଗ୍ରାମୀ ଥିଲେ । ଜୟାଙ୍କର ମାଆ ହେଉଛନ୍ତି ରିହାନା ମସୁଦ୍ । ସେ ଢାକାଠାରେ ଜନ୍ମଗ୍ରହଣ କରିଥିଲେ ଏବଂ ସେହିଠାରେ ହିଁ ବଡ଼ ହୋଇଥିଲେ । ତାଙ୍କର ଦୁଇଗୋଟି ଭଉଣୀ ଏବଂ ଗୋଟିଏ ଭାଇ ଅଛନ୍ତି । ଜୟା ତାଙ୍କର ପାଠପଢ଼ା ସ‌ହିତ ରବିନ୍ଦ୍ର ସଙ୍ଗୀତ ଶିକ୍ଷାରେ ଡିପ୍ଲୋମା କରିବା ସ‌ହ ଶାସ୍ତ୍ରୀୟ ସଙ୍ଗୀତର ଶିକ୍ଷା ନେଇଛନ୍ତି । ସେ ପ୍ରଥମେ ଦୂରଦର୍ଶନ ଜରିଆରେ ହିଁ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ସେ ଦୂରଦର୍ଶନ ନାଟକ ପଞ୍ଚମୀରେ ଅଭିନୟ କରିବା ପରେ ତାଙ୍କର ଅଭିନୟ ପେଷା ଆରମ୍ଭ ହୋଇଥିଲା । ସେ ଏକ କ୍ୟାଲେଣ୍ଡର ପାଇଁ ମଡେଲିଂ କରିବା ପରେ ଅଫଜଲ ହୁସେନ ତାଙ୍କୁ ଦେଖିଥିଲେ ଏବଂ ଏକ ମୃଦୁ ପାନୀୟର ବିଜ୍ଞାପନ କରିବା ପାଇଁ ସୁଯୋଗ ଦେଇଥିଲେ । ଏହାପରେ ସେ କୋକା-କୋଲା ପାଇଁ ବିଜ୍ଞାପନରେ କାର୍ଯ୍ୟ କରିଥିଲେ । ଏହାପରେ ସେ ମଡେଲିଂ ଛାଡ଼ି ଦେଇଥିଲେ ଏବଂ ତାଙ୍କର ପାଠପଢ଼ାରେ ଧ୍ୟାନ ଦେଇଥିଲେ । ସେ ସମ୍ବାଦପତ୍ରରେ କାର୍ଯ୍ୟ କରିବାର ଇଚ୍ଛା ରଖିଥିଲେ, ତେଣୁ ସେ ଭୋରେର କାଗଜ ନାମକ ଏବଂ ବଙ୍ଗଳାଦେଶୀ ଜାତୀୟ ସମ୍ବାଦପତ୍ର ସଂସ୍ଥାରେ ଯୋଗ ଦେଇଥିଲେ । ଏହାପରେ ପୁଣିଥରେ ସେ ମଡେଲିଂରେ ଯୋଗ ଦେଇଥିଲେ । ପରେ ସେ ଗିଆସୁଦ୍ଦିନ ସଲିମଙ୍କର ସଙ୍ଗସ‌ୟରେ କାର୍ଯ୍ୟ କରିଥିଲେ । ଜୟା ସମ୍ବାଦପତ୍ର ବ୍ୟତୀତ ଚିତ୍ରକଳାରେ ମଧ୍ୟ କାର୍ଯ୍ୟ କରିଥିଲେ । ଅଭିନୟ ଜୀବନ ଜୟା ତାଙ୍କର ମଡେଲିଂ ୯୦ ଦଶକର ପ୍ରାୟ ଶେଷ ଭାଗରେ ଆରମ୍ଭ କରିଥିଲେ । ଏହାପରେ ସେ କିଛି ବିଜ୍ଞାପନରେ କାର୍ଯ୍ୟ କରିଥିଲେ ଏବଂ ଦୂରଦର୍ଶନ ଧାରାବାହିକ ମାନଙ୍କରେ କାର୍ଯ୍ୟ କରିବାର ସୁଯୋଗ ପାଇଥିଲେ । ଜୟା ଟିକେ ବିଳମ୍ବରେ ବଡ଼ ପରଦାରେ ଅଭିନୟ ଆରମ୍ଭ କରିଥିଲେ । ମୁଖ୍ୟତଃ ତାଙ୍କରି ବୟସର କାଳାକାରମାନେ ସେହି ସମୟରେ ଅଧିକ କାମ ପାଇନଥାନ୍ତି, ସେ ତାଙ୍କୁ ଦର୍ଶକ ଅଧିକ ପସନ୍ଦ କରିଥିଲେ । ୨୦୦୪ରେ ସେ ପ୍ରଥମେ ଗୋଟିଏ ଚଳଚ୍ଚିତ୍ରରେ ଏକ ଅତିଥି କଳାକାର ଭାବରେ ଅଭିନୟ କରିଥିଲେ । ୨୦୧୦ରେ ଜୟା ମୁଖ୍ୟ ନାୟିକା ଭାବରେ ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ୨୦୧୧ରେ, ୨୦୧୨ରେ ଏବଂ ୨୦୧୫ରେ ତାଙ୍କର ଅଭିନୟ ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି । ସଙ୍ଗୀତ ଜୟା ଆହସନ ଜଣେ କଣ୍ଠଶିଳ୍ପୀ ଭାବରେ ମଧ୍ୟ କାର୍ଯ୍ୟ କରିଛନ୍ତି । ସେ ଭାରତୀୟ ଶାସ୍ତ୍ରୀୟ ସଙ୍ଗୀତ ଶିକ୍ଷା ନେଇଛନ୍ତି ଏବଂ ରବିନ୍ଦ୍ର ସଙ୍ଗୀତରେ ମଧ୍ୟ ଡିପ୍ଲୋମା କରିଛନ୍ତି । ସେ ତାଙ୍କର ଅଭିନୀତ କିଛି ଚଳଚ୍ଚିତ୍ର ପାଇଁ ମଧ୍ୟ ପ୍ରଚ୍ଛଦପଟ ଗାୟିକା ଭାବରେ କାର୍ଯ୍ୟ କରିଛନ୍ତି । ତୋମେର ଖୋଲା ହାୱା, ଦୁବଶତାର ଏବଂ ଜଙ୍ଗଲର ଡାକ ଆଦି କଥାଚିତ୍ର ପାଇଁ ଗୀତ ଗାଇଛନ୍ତି ।
ଲିପି ଶିକ୍ଷାକେନ୍ଦ୍ର, ଓଡ଼ିଶା ସରକାରଙ୍କଦ୍ୱାରା ୨୦୦୩ ମସିହାରେ ପ୍ରତିଷ୍ଠିତ ଏକ ଶିକ୍ଷାନୁଷ୍ଠାନ । ଏହା ଓଡ଼ିଶାର ସୀମାନ୍ତବର୍ତ୍ତୀ ରାଜ୍ୟ ଝାଡ଼ଖଣ୍ଡ, ଛତିଶଗଡ଼, ପଶ୍ଚିମ ବଙ୍ଗ ଓ ଆନ୍ଧ୍ର ପ୍ରଦେଶରେ କାର୍ଯ୍ୟ କରେ । ଏଠାରେ ଓଡ଼ିଆ ଭାଷା କେବଳ କହିପାରୁଥିବା ଓ ଲେଖିପଢି ପାରୁନଥିବା ଲୋକଙ୍କୁ ଲିପି ଶିଖାଯାଇ, ସେମାନଙ୍କୁ ଓଡ଼ିଆ ପଢ଼ିବା ଲେଖିବାରେ ସମର୍ଥ କରାଯାଏ । ଉତ୍କଳ ସମ୍ମିଳନୀ ଏହି ଅନୁଷ୍ଠାନର ପରିଚାଳନା ଦାୟିତ୍ୱରେ ଅଛି । ସମୁଦାୟ ୫୯୪ଟି କେନ୍ଦ୍ର ମଧ୍ୟରୁ ବର୍ତ୍ତମାନ ଝାଡ଼ଖଣ୍ଡରେ ୧୪୫ଟି, ଛତିଶଗଡ଼ରେ ୧୯୨ଟି, ପଶ୍ଚିମ ବଙ୍ଗରେ ୧୩୫ଟି ଓ ଆନ୍ଧ୍ର ପ୍ରଦେଶରେ ୧୨୨ଟି ଲିପି ଶିକ୍ଷାକେନ୍ଦ୍ର ଚାଲୁଅଛି । ଏହି ଅନୁଷ୍ଠାନର ପରିଚାଳନା ପାଇଁ ଅର୍ଥ ଓଡ଼ିଶା ସରକାର ଦେଇଥାନ୍ତି ଓ ପ୍ରତ୍ୟେକ ରାଜ୍ୟ ପାଇଁ ବିଧାନ ସଭା ପକ୍ଷରୁ ଭିନ୍ନ ଭିନ୍ନ କମିଟି ରହିଛି । ଏହି କେନ୍ଦ୍ରରେ ଶିକ୍ଷାର୍ଥୀମାନଙ୍କ ପାଇଁ କୌଣସି ବୟସ ସୀମା ନାହିଁ । ଦୈନିକ ଏକ ଘଣ୍ଟା ଶିକ୍ଷାଦାନ କରାଯାଏ । ଶିକ୍ଷାଦାନ କରୁଥିବା ଶିକ୍ଷକ ଓ ଶିକ୍ଷୟତ୍ରୀମାନଙ୍କୁ ମାସକୁ ୩୦୦୦ଟଙ୍କା ଦରମା ଦିଆଯାଏ ।
ଚକରା ବିଷୋୟୀ, ଓଡ଼ିଶା ଇତିହାସରେ ଜଣେ ବିଶିଷ୍ଟ ସ୍ୱାଧୀନତା ସଂଗ୍ରାମୀ ଭାବରେ ଖ୍ୟାତ । ସେ ଓଡ଼ିଶାର ଗଞ୍ଜାମଠାରେ ଥିବା ଘୁମୁସୁରରେ ୧୮୨୩ ମସିହାରେ ଜନ୍ମଗ୍ରହଣ କରିଥିଲେ । ଜଣେ ମହାନ ସ୍ୱାଧୀନତା ସଂଗ୍ରାମୀ, ବୀର ଯୋଦ୍ଧା ଓ ଫିରିଙ୍ଗି ବିରୋଧରେ ଦେଶପାଇଁ ଲଢ଼ି ଜୀବନ ଦେଇଥିବା ଜଣେ କନ୍ଧ ବରପୁତ୍ର । ଜନ୍ମ ୧୮୨୩ ମସିହା, ପୌଷ ମାସ ଶାମ୍ବ ଦଶମୀ ଦିନ ଘୁମୁସର ଗାଁର ରାମ ସିଂହଙ୍କର ପୁଅଟିଏ ଜନ୍ମ ହୋଇଥିଲା । ରାମ ସିଂହ ବିଷୋୟୀ ଗାଁ ଲୋକମାନଙ୍କୁ ଓ ଆଖ ପାଖ ଗାଁର ମୁଖିଆମାନଙ୍କୁ ଡାକି ଭୋଜିଭାତ କରି ଖାଇବାକୁ ଦେଇଥିଲେ । ସେଦିନ ପିଲାଟିର ନାଁ ଚକରା ଦିଆଯାଇଥିଲା । ଚକରାଙ୍କର ପିତାଙ୍କ ବିଷୟରେ ବିଭିନ୍ନ ଗବେଶକମାନେ ବିଭିନ୍ନ ମତ ଦେଇଛନ୍ତି । ଗବେଶକ ଅନନ୍ତ ପଦ୍ମନାଭ ପଟ୍ଟନାୟକ ଦୋହରା ବିଷୋୟୀଙ୍କୁ ଚକରାଙ୍କର ପିତା ବୋଲି କ‌ହିଥିଲା । ପିଲାଦିନ ସେ ପିଲାଟି ଦିନରୁ ସ୍ୱାଧୀନତା ସଂଗ୍ରାମ ପ୍ରତି ଆକୃଷ୍ଟ ହୋଇଥିଲେ । ଚକରାଙ୍କ ବାଲ୍ୟ ଜୀବନ ନିଘଞ୍ଚ ଅରଣ୍ୟ ଭିତରେ କେତେ ଆଦିବାସୀ ସମ୍ପ୍ରଦାୟର ପିଲାଙ୍କ ମଧ୍ୟରେ କଟିଥିଲା । ତାରକା ନାମ୍ନୀ ବାଳିକା ଥିଲା ସେମାନଙ୍କ ମଧ୍ୟରେ ଅନ୍ୟତମ । ପରବର୍ତ୍ତୀ ସମୟରେ କୈଶୋର ପ୍ରାପ୍ତି ପରେ ସେ ତାରକାଙ୍କୁ ବିବାହ କରିଥିଲେ । ସ୍ୱାଧୀନତାରେ ଭୂମିକା କନ୍ଧମାନଙ୍କ ଭିତରେ ନାନାଦି ଉପଜାତି ମାନ ରହିଥାନ୍ତି । ସେମାନଙ୍କ ଭିତରେ  "କୁଇ"  ଓ  "କୁବି"  ପ୍ରଧାନ । ଏହି ଆଦିବାସୀମାନେ ଓଡ଼ିଶାରେ ଭାରତୀୟ ସ୍ୱାଧୀନତା ଆନ୍ଦୋଳନରେ ଏକ ସକ୍ରିୟ ଭୂମିକା ଗ୍ରହଣ କରିଥିଲେ । ଓଡ଼ିଶା ଇତିହାସରେ ଯେଉଁ କେତେଜଣ ଆଦିବାସୀ ନେତା ଦେଶ ପାଇଁ ବଳିଦାନ ଦେଇଛନ୍ତି ସେମାନଙ୍କ ଭିତରୁ ଚକରା ବିଷୋୟୀ ଓ ଦୋହରା ବିଷୋୟୀ ଅନ୍ୟତମ । କଳାହାଣ୍ଡି ମେରିଆ ବଳିର ସୁଯୋଗ ନେଇ  "କନ୍ଧ ମେଳି"  ଜରିଆରେ ସେ ଲୋକଙ୍କୁ ଫିରିଙ୍ଗିମାନଙ୍କ ବିରୋଧରେ ମତାଇ ଆନ୍ଦୋଳନ କରିଥିଲେ ଓ ବିଦେଶୀମାନଙ୍କ ହାତରେ ଧରାପଡ଼ି ପ୍ରାଣ ଦେଇଥିଲେ । ଚକରା ବିଷୋୟୀ ବ୍ରିଟିଶ ସରକାରଙ୍କ ବିରୋଧରେ ୧୮୪୨ରୁ ୧୮୫୬ ପର୍ଯ୍ୟନ୍ତ ଦୀର୍ଘ ଦଶବର୍ଷ ଧରି ସଂଗ୍ରାମ କରିଥିଲେ । ତାଙ୍କର ଏହି ସଂଗ୍ରାମ ସମଗ୍ର ଭାରତ ବର୍ଷରେ ବିପ୍ଳବର ବ‌ହ୍ନି ଜଳାଇଥିଲା । ଫଳରେ ୧୮୫୭ର ସିପାହୀ ବିଦ୍ରୋହର ସୂତ୍ରପାତ ହେଲା । ଚକରାଙ୍କର ଗରିଲା ଯୁଦ୍ଧରେ ବ୍ରିଟିଶସେନା ସମ୍ମୁଖୀନ ହୋଇନପାରି ତାଙ୍କୁ ସନ୍ଧି କରିବାକୁ ଅନେକ ପ୍ରଲୋଭନ ଦେଖାଇଥିଲା, ମାତ୍ର ସେତେବେଳେ ଚକରା ପ୍ରତ୍ୟୁତ୍ତର ରଖିଥିଲେ,  "ମୁଁ ଆଉ କିଛି ଚାହେଁନା, ମୁଁ ଚାହେଁ ମୋର ଜନ୍ମମାଟିର ମୁକ୍ତି ।" ଚକରାଙ୍କୁ ଧରିବା ପାଇଁ ୧୮୮୪ ମସିହାରେ ଭାରତର ତ ‌ତ୍କାଳୀନ ବଡ଼ଲାଟ୍ ଡ଼େଲହାଉସୀ ମାନ୍ଦ୍ରାଜ ପ୍ରେସିଡ଼େନ୍‌ସିକୁ କଡ଼ା ନିର୍ଦ୍ଦେଶ ଦେଇଥିଲେ । ଏହାର ପ୍ରତ୍ୟୁତ୍ତରରେ ଇଷ୍ଟଇଣ୍ଡିଆ କମ୍ପାନୀର ବୋର୍ଡ଼ ଅଫ୍‌ କଣ୍ଟ୍ରୋଲର ପ୍ରେସିଡ଼େଣ୍ଟଙ୍କ ନିକଟକୁ ଏକ ପତ୍ରରେ ଲେଖିଥିଲେ,  "ଚକରା ବିଷୋୟୀ ହେଉଛନ୍ତି ଜଣେ ଦୁଃସାହସୀ ବିଦ୍ରୋହୀ । ତାଙ୍କୁ ଧରିବା ପାଇଁ ପର୍ବତ କନ୍ଦରରୁ ଉପତ୍ୟକା ପର୍ଯ୍ୟନ୍ତ ଖୋଜା ଚାଲିଛି । ହେଲେ ତାଙ୍କର ସନ୍ଧାନ ପାଇବା କଷ୍ଟକର ହୋଇପଡ଼ିଛି । ତଥାପି ତାଙ୍କୁ ଓ ତାଙ୍କର ଅନୁଗାମୀମାନଙ୍କୁ ଦିନେ ନା ଦିନେ ଧରାଯିବ ।" ଶେଷ ଜୀବନ ଚକରା ବିଷୋୟୀଙ୍କ ଶେଷ ଜୀବନ ବିଷୟରେ ସେତେଟା ସତ୍ୟାସତ୍ୟ ଖବର ନାହିଁ । କେତେକ ଗବେଷକଙ୍କ ମତାନୁସାରେ ସେ ୧୮୫୭ ବିପ୍ଳବ ପୂର୍ବରୁ ମୃତ୍ୟୁବରଣ କରିସାରିଥିଲେ ।
ଅନନ୍ତରାମ ନନ୍ଦ  (୧ ଅଗଷ୍ଟ ୧୯୧୭ - ୫ ଜାନୁଆରୀ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ଓ ବିଙ୍କା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନନ୍ତରାମ ନନ୍ଦ ୧୯୧୭ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବ ନନ୍ଦ ଏବଂ ପତ୍ନୀଙ୍କ ନାମ ସିନ୍ଧୁ କୁମାରୀ ନନ୍ଦ । ରାଜନୈତିକ ଜୀବନ ଅନନ୍ତରାମ ନନ୍ଦ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଅନନ୍ତରାମ ନନ୍ଦ ୧୯୯୫ ମସିହାର ଜାନୁଆରୀ ୫ ତାରିଖରେ ୭୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଶୈଳେନ୍ଦ୍ର ଦ୍ୱିବେଦୀ (ଜନ୍ମ : ୨୪ ଅପ୍ରେଲ ୧୯୬୪) ଜଣେ ଓଡ଼ିଆ ସାହିତ୍ୟିକ  । ମୁଖ୍ୟତଃ ପ୍ରବନ୍ଧ ଲେଖୁଥିବା ଶୈଳେନ୍ଦ୍ର, ଓଡ଼ିଶାର ବିଭିନ୍ନ ଖବରକାଗଜରେ ନିୟମିତ ସ୍ତମ୍ବ ମଧ୍ୟ ଲେଖନ୍ତି । ବୃତ୍ତିରେ ସେ ଜଣେ ପ୍ରଶାସନିକ ଅଧିକାରୀ । ସେ ୧୯୬୪ ମସିହାରେ କେନ୍ଦ୍ରାପଡ଼ା ଜିଲ୍ଲାର ପାଟକୁରା ବ୍ଲକର ତଳକୁସୁମା ଗ୍ରାମରେ ଜନ୍ମଗ୍ରହଣ କରିଥିଲେ । ୧୯୮୫ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ଶୈଳେନ୍ଦ୍ର ସ୍ନାତକୋତ୍ତର ଶିକ୍ଷା ଶେଷ କରିଛନ୍ତି । ୧୯୮୬ମସିହାରେ ସେ ଓଡ଼ିଶା ସରକାରଙ୍କ ଅଧିନରେ ସହକାରୀ ଶ୍ରମ ଅଧିକାରୀ ଭାବରେ କାର୍ଯ୍ୟାରମ୍ଭ କରିଥିଲେ । ଇତିମଧ୍ୟରେ ସେ ପଞ୍ଚାୟତିରାଜ, ମତ୍ସ ଓ ପଶୁପାଳନା, ରାଜସ୍ୱ ଏବଂ ବିପର୍ଯ୍ୟୟ ପରିଚାଳନା ଆଦି ବିଭାଗରେ କାମ କରିସାରିଛନ୍ତି । ପିଲାଦିନୁ କବିତା ଲେଖା ଆରମ୍ଭ କରିଥିବା ଶୈଳେନ୍ଦ୍ରଙ୍କର ଏଯାବତ ପ୍ରାୟ ୯ଖଣ୍ଡ ପୁସ୍ତକ ପ୍ରକାଶିତ ହୋଇସାରିଛି ।
ସିରୋହି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସିରୋହି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିରୋହି ୨୪.୮୮୩୮ ଉତ୍ତର ଅକ୍ଷାଂଶ ଓ ୭୨.୮୬୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିରୋହି ସହରର ମୋଟ ଜନସଂଖ୍ୟା ୪୭୩୨୦ ଅଟେ । ସେଥି ମଧ୍ୟରୁ ୫୩.୨୩% ଜଣ ପରୁଷ ହୋଇଥିବା ବେଳେ ୪୬.୭୭% ଜଣ ନାରୀ ଅଟନ୍ତି । ସିରୋହିର ସାକ୍ଷରତା ହାର ୬୮.୪୩% ଅଟେ । ଏହା ଜାତୀୟ ହାରଠାରୁ -୩.୫୯% ପ୍ରତିଶତ କମ ଅଟେ । ସେଥିରୁ ୪୦.୯୧% ପ୍ରତିଶତ ପୁରୁଷ ଓ ୨୭.୫୨% ନାରୀ ଅଟନ୍ତି । ୧୫.୦୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସିରୋହିର ସରକାରୀ ଭାଷା ଅଟେ ।
ତେଲେଙ୍ଗା ପେଣ୍ଠ ହେଉଛି କଟକ ଜିଲ୍ଲାରେ ଥିବା ଦର୍ଶନୀୟ ସ୍ଥାନ । ଏଠାରେ ଏକ ଜଗନ୍ନାଥ ମନ୍ଦିର ଅଛି । ଇତିହାସ ପୂର୍ବ କାଳରେ ରାସ୍ତା କି ଯାନବାହନ ନଥିଲା ।ଶ୍ରୀଜଗନ୍ନାଥ ମହାପ୍ରଭୁଙ୍କୁ ଦର୍ଶନ ପାଇଁ କାହିଁ କେଉଁଆଡୁ ଆସୁଥିଲେ ଭକ୍ତ । ପାଦରେ ଚାଲିଚାଲି ନଦୀ ପାରହୋଇ ପହଞ୍ଚୁଥିଲେ । ରାସ୍ତାରେ ବିଶ୍ରାମ କରିବାକୁ ଚଟିଘରମାନ ଥିଲା । ଏବେକାର ତେଲେଙ୍ଗା ବଜାର ଥିଲା ତେଲେଙ୍ଗା ପେଣ୍ଠ ଯାହାକି ଏକ ଚଟିଘର ଥିଲା। ତାରି କଡରେ ବହି ଯାଇଥିଲା କାଠଯୋଡି । ଉତ୍ତର ଦିଗରୁ ଆସୁଥିବା ଭକ୍ତମାନେ ସେହି ନଦୀ ପାର ହୋଇ ତେଲେଙ୍ଗା ପେଣ୍ଠରେ ଥିବା ଛତିଘରେ ରହୁଥିଲେ । ଏହାପରେ ଧିରେ ଧିରେ ଭକ୍ତଙ୍କ ପାଇଁ ସେହିଠାରେ ଗଢ଼ି ଉଠିଥିଲା ଶ୍ରୀଜଗନ୍ନାଥ ମନ୍ଦିର । କେବଳ ସେଇ ଗୋଟିଏ ମନ୍ଦିର ନୁହେଁ ଶ୍ରୀଜଗନ୍ନାଥଙ୍କ ଭାବକୁ ନେଇ ସହରରେ ୩୮ଟି ଶ୍ରୀଜଗନ୍ନାଥ ମନ୍ଦିର । ଡ.ସୁରେନ୍ଦ୍ର କୁମାର ମିଶ୍ରଙ୍କ ମତ: ବିଶେଷଜ୍ଞ ମିଶ୍ର କୁହନ୍ତି ଯେ, ପ୍ରାଚୀନ କାଳରେ ଶ୍ରୀକ୍ଷେତ୍ରକୁ ଆସିବା ପାଇଁ ରାସ୍ତାଘାଟ କିଛିବି ନଥିଲା । ଯାନ ବହନର ପ୍ରାଚୁର୍ଯ୍ୟ ମଧ୍ୟ ନ ଥିଲା । ନିଘଞ୍ଚ ଅରଣ୍ୟରେ ପଥଚାରୀ ବା ତିର୍ଥଯାତ୍ରୀଟିଏ ପ୍ରଭୁଙ୍କୁ ସ୍ମରଣ କରି ନଦୀ ପରେ ନଦୀ ପାର ହୋଇ ଶ୍ରୀକ୍ଷେତ୍ରକୁ ଆସୁଥିଲା । ପୁଣି ପ୍ରଭୁଙ୍କୁ ଦର୍ଶନ କରି ବାହୁଡିଯାଉଥିଲା । ଉତ୍ତର ଦିଗରୁ ଆସୁଥିବା ଭକ୍ତମାନଙ୍କ ପାଇଁ ଦିଗବାରେଣୀ ଥିଲା କଟକ ତେଲେଙ୍ଗା ପେଣ୍ଠ । ବର୍ତ୍ତମାନର ତେଲଙ୍ଗା ବଜାର ଥିଲା ସେତେବେଳେ କାଠଯୋଡି ନଦୀର ତେଲେଙ୍ଗା ପେଣ୍ଠ । ନଦୀ ଘାଟକୁ ସେତେବେଳେ ପେଣ୍ଠ ବା ପାଟଣା ନାମରେ ନମିତା କରାଯାଉଥିଲା । ଏହି ଘାଟରେ ଚଟିଘର ଟିଏ ଗଢ଼ି ଉଠିଥିଲା । କିମ୍ବଦନ୍ତୀ  "ରାଜେକ୍ରିଷ୍ଣନ୍ ରାଜ"  ଗଢ଼ିଥିଲେ ଏହି ମନ୍ଦିର । ଇଂରେଜ ସରକାରଙ୍କ ଜିଲ୍ଲା ଗେଜେଟିୟର ଥିଲେ । କିନ୍ତୁ ତୁଣ୍ଡ ବଇଦରେ ଏହା ସୀତାରାମ ଠାକୁରଙ୍କର  "ବାଡି " ନାମରେ ପ୍ରସିଦ୍ଧ ଥିଲା । ତେଣୁ ବଙ୍ଗ ଯାତ୍ରୀମାନେ କହିଲେ,ଏହା  "ସୀତାରାମ ଠାକୁରବାଡି"  । ସୀତାରାମ ଓଂକାରନାଥ ବାବଙ୍କ ପୂର୍ବରୁ ମରହଟ୍ଟା ଶାସନ କାଳରେ ରଘୁଜୀ ଭୋନସୋଲା ଜଗନ୍ନାଥ ମନ୍ଦିର ପାଇଁ ଖଞ୍ଜି ଦେଇଥିଲେ ୨୦୦୦ କହାଣ କଉଡି । ବର୍ତ୍ତମାନର ରଘୁନାଥ ମନ୍ଦିର ସେତେବେଳେ ସେଠାରେ ନଥିଲା । ସେହି ଆସ୍ଥାନ ଠାକୁରବାଡି ଭାବେ ପ୍ରସିଦ୍ଧି ପାଇନଥିଲା । ଏହି ଘଟଣାର ଆହୁରି ପୂର୍ବକୁ ଗଲେ ଜଣାପଡୁଛି ଗଜପତି ରାଜା ସେଠାକାର ମନ୍ଦିର ପାଇଁ ଖଞ୍ଜି ଦେଇଥିଲେ କଟକର  "ରାଜା ବଗିଚା" ,ଝାଞ୍ଜିର ମଙ୍ଗଳା ",ଓ " ତେଲଙ୍ଗା ଘାଟଠାରୁ ବିଡାନାସୀ " ପର୍ଯ୍ୟନ୍ତ କାଠଯୋଡି କୁଳର ମାହାଲ । ସେବା କ୍ଷେତ୍ରରେ ଏହି ଜ୍ୱଳନ୍ତ ଦୀପଶାଖାଟିର କାଳ ନିରୂପଣ କେବଳ ଅନୁମାନସାପେକ୍ଷ । ବାସ୍ତବରେ ସେହି ପୁଣ୍ୟାତ୍ମାଙ୍କୁ ଚିହ୍ନଟ କରିବା ସହଜ ନୁହେଁ , ଯିଏ କାଳର କେଉଁ ପୂଣ୍ୟ ମୁହୂର୍ତ୍ତରେ ଇତିହାସର ଏହି ଅଲିଭା ସ୍ମାରକୀକୁ ନିର୍ମାଣ କରିଯାଇଥିଲେ । ମାତ୍ର ମାନବିକତାର ନିଦର୍ଶନ ହେଉଛି ଏହି ଇତିହାସର ସ୍ମାରକୀ । ମହାପ୍ରଭୁ ଯେ ପ୍ରତ୍ୟେକ ଓଡ଼ିଆ ପ୍ରାଣର ପ୍ରିୟତମ ଏବଂ ତାଙ୍କ ଉପାସନା ନିମନ୍ତେ ଯାତ୍ରୀମାନଙ୍କୁ ଆତିଥେୟତା ଦେବାପାଇଁ ଯେଉଁ ମହାନୁଭବତାର ଆବଶ୍ୟକ ହୁଏ, ସେଥିରେ ଓଡ଼ିଆ ଜାତି କେବେ କୃପଣ ନଥିଲା । ଓଡ଼ିଆ ଜାତି ଯେ କେବଳ ଶ୍ରୀଜନନାଥଙ୍କୁ ପ୍ରାଣଭଳି ଭଲ ପାଉଥିଲା ତାହା ନୁହେଁ, ଠାକୁରଙ୍କ ଉପାସନାରେ ସାମିଲ ହେଉଥିବା ପ୍ରତି ମହାପୁରୁଷ, ସନ୍ଥ ,ସାଧୁ ,ସନ୍ୟାସୀ ଓ ସାଧାରଣ ଭକ୍ତଙ୍କୁ ସେ ନିଜର କରିପାରୁ ଥିଲା । ପ୍ରକାରନ୍ତରେ ସିଧା ସଳଖ ଶ୍ରୀମହାପ୍ରଭୁଙ୍କ ସେବକର ମର୍ଯ୍ୟଦା ପାଉନଥିଲା ସତ୍ୟ,କିନ୍ତୁ ଦୂରଦୂରାନ୍ତରେ ରହି ସେବକର ମାନସିକତା ନେଇ ସେବା ସେ କରୁଥିଲା ।
ତାଳ ଚଟିଆ  (ଇଂରାଜୀରେ , ଜୀବବିଜ୍ଞାନ ନାମ ) ଏକ କ୍ଷୁଦ୍ରାକାର ସ୍ୱିଫ୍ଟ୍   ପ୍ରଜାତିର ସଦସ୍ୟ ପକ୍ଷୀ  । ଦେଖିବାକୁ ଏହା ଆଫ୍ରିକୀୟ ତାଳ ଚଟିଆ  (ଜୀବବିଜ୍ଞାନ ନାମ ) ପରି  । ପୂର୍ବେ ଉଭୟ ଆଫ୍ରିକୀୟ ଓ ଏସୀୟ ତାଳ ଚଟିଆଙ୍କୁ ଗୋଟିଏ ପ୍ରଜାତିର ବୋଲି ବିବେଚନା କରାଯାଉଥିଲା । ଏସିଆ ମହାଦେଶର ଭାରତରୁ ନେଇ ଫିଲିପାଇନ୍ସ ପର୍ଯ୍ୟନ୍ତ ଏହା ପରିବ୍ୟାପ୍ତ ଓ ଏହି ଅଞ୍ଚଳର ନିବାସୀ ବା ସ୍ଥାନୀୟ ପକ୍ଷୀ । ତାଳ ଗଛର ଡାଳ ମୂଳରେ ଏହି ପକ୍ଷୀ ନିଜର ନୀଡ଼ ନିର୍ମାଣ କରିଥାଏ ଓ ନିଜ ବସାରେ ୨-୩ଟି ଅଣ୍ଡା ଦେଇଥାଏ । ଜନବସତି ଓ ଚାଷଜମି ଅଞ୍ଚଳର ତାଳବଣରେ ଏହି ପକ୍ଷୀ ଅଧିକାଂଶରେ ଦେଖାଯାନ୍ତି । ଭାରତର ଉତ୍ତର-ପଶ୍ଚିମରେ ଏମାନେ ପ୍ରାୟ ଦେଖାଯାନ୍ତି ନାହିଁ କିନ୍ତୁ ଉତ୍ତର-ପୂର୍ବ ଭାରତର ପାହାଡ଼ିଆ ଅଞ୍ଚଳ ଓ ଏପରିକି ହିମାଳୟର ନିମ୍ନ ଦେଶରେ ଏମାନଙ୍କୁ ବହୁ ମାତ୍ରାରେ ଦେଖିବାକୁ ମିଳେ । ୧୩ ସେଣ୍ଟିମିଟର୍ ଦୈର୍ଘ୍ୟବିଶିଷ୍ଟ ଏହି ପକ୍ଷୀର ରଙ୍ଗ ଫିକା ମାଟିଆ ରଙ୍ଗର । ତାଳ ଚଟିଆର ଡେଣାଗୁଡ଼ିକ ଅର୍ଦ୍ଧ-ଚନ୍ଦ୍ରାକୃତି ବା ବୁମେରାଙ୍ଗ୍ ଅସ୍ତ୍ର ପରି ଆକାରର । ଏହାର ଶରୀର ପତଳା । ତାଳ ଚଟିଆର ଲାଞ୍ଜଟି ଲମ୍ବା ଓ ଲାଞ୍ଜ ଅଗଟି ଦୁଇ-ମୁନିଆ କଣ୍ଟା ଚାମୁଚ ପରି । ଏହି ପକ୍ଷୀର  ଟିରିରିରୀ  ଡାକ ତୀବ୍ର ଓ ତୀକ୍ଷ୍ଣ । ଉଭୟ ମାଈ ଓ ଅଣ୍ଡିରା ତାଳ ଚଟିଆ ଦେଖିବାକୁ ଏକା ପରି । ଅଳ୍ପବୟସ୍କ ଚଢ଼େଇମାନଙ୍କ ଲାଞ୍ଜ ବୟସ୍କ ଚଢ଼େଇଙ୍କ ଲାଞ୍ଜଠାରୁ ଛୋଟ । ତାଳ ଚଟିଆଙ୍କ ଗୋଡ଼ଗୁଡ଼ିକ ଖୁବ୍ ଛୋଟ ଏବଂ ଏହା ସାହାଯ୍ୟରେ ଏମାନେ ଅଭିଲମ୍ବ ବସ୍ତୁରେ ମଧ୍ୟ ବସିଯାଇ ପାରନ୍ତି । ଆବଶ୍ୟକତା ନ ପଡ଼ିଲେ ତାଳ ଚଟିଆ ଭୂମି ଉପରେ ଅବତରଣ କରନ୍ତି ନାହିଁ । ତାଳ ଚଟିଆ ଅଧିକାଂଶ ସମୟ ଆକାଶରେ ଅତିବାହିତ କରନ୍ତି । ଏମାନେ ମୁଖ୍ୟତଃ କୀଟପତଙ୍ଗମାନଙ୍କୁ ଭକ୍ଷଣ କରନ୍ତି । ବେଳେବେଳେ ଏମାନଙ୍କୁ ଭୂମି ନିକଟରେ ଖାଇବାର ଦେଖିବାକୁ ମିଳେ । ଯୋଡ଼ି ହୋଇ ବା ଏକ ଅସ୍ଥାୟୀ ଦଳରେ ଏମାନଙ୍କୁ ଖାଇବାର ଦେଖିବାକୁ ମିଳେ । ପ୍ରଜନନ ଏମାନେ ପ୍ରାୟ ବର୍ଷ ସାରା ପ୍ରଜନନ କରନ୍ତି । କିନ୍ତୁ ଭୌଗୋଳିକ ପରିବାସ ଅନୁସାରେ ଏଥିରେ ତାରତମ୍ୟ ଦେଖାଯାଇପାରେ । ଭାରତରେ ଅନୁଚ୍ଚ ଭୂଭାଗରେ ମାର୍ଚ୍ଚ-ଅଗଷ୍ଟ ମାସ ଓ ଉଚ୍ଚଭୂମିରେ ଅପ୍ରେଲ୍-ଜୁନ୍ ପର୍ଯ୍ୟନ୍ତ ଏମାନଙ୍କ ପ୍ରଜନନ ହାର ଅଧିକ ଥାଏ ।
ମୋର୍ଶି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆମ୍ରବତି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋର୍ଶି ସହରର ମୋଟ ଜନସଂଖ୍ୟା ୩୩୬୦୭ ଅଟେ । ସେଥି ମଧ୍ୟରୁ ୫୧.୨୯% ଜଣ ପରୁଷ ହୋଇଥିବା ବେଳେ ୪୮.୭୧% ଜଣ ନାରୀ ଅଟନ୍ତି । ମୋର୍ଶିର ସାକ୍ଷରତା ହାର ୭୭.୮୨% ଅଟେ । ଏହା ଜାତୀୟ ହାରଠାରୁ ୧୨.୯୮% ପ୍ରତିଶତ କମ ଅଟେ । ସେଥିରୁ ୪୨.୦୪% ପ୍ରତିଶତ ପୁରୁଷ ଓ ୩୫.୭୮% ନାରୀ ଅଟନ୍ତି । ୧୧.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମୋର୍ଶିର ସରକାରୀ ଭାଷା ଅଟେ ।
ନୋଏଡ଼ା  (ନୋଇଡା) ଉତ୍ତର ପ୍ରଦେଶର ପଶ୍ଚିମରେ ଅବସ୍ଥିତ ଏକ ସହରାଞ୍ଚଳ ଯାହା ଜାତୀୟ ରାଜଧାନୀ କ୍ଷେତ୍ରର ଏକ ଅଂଶ ଅଟେ  । ଏହା ଦିଲ୍ଲୀର ପୂର୍ବ ପଟେ ଯମୁନା ନଦୀର ଅପର ପଟରୁ ଆରମ୍ଭ ହୋଇଛି । ଗୌତମ ବୁଦ୍ଧ ନଗର ହେଉଛି ଏହାର ଜିଲ୍ଲା ।। ବର୍ତ୍ତମାନ ଏହା ଦେଶର ସବୁଠୁ ଧନଶାଳୀ ସହରାଞ୍ଚଳ ଭିତରୁ ଗୋଟିଏ । ଏହା ନୋଏଡ଼ା ଲୋକ ସଭା ତଥା ନୋଇଡା ବିଧାନ ସଭାର ଅଂଶ ଅଟେ । । ଆଜି ଏଠାରେ ଅନେକ ସଫ୍ଟ୍`ୱେୟାର କମ୍ପାନୀ ଅଛନ୍ତି, ଯେମିତି , ଇତ୍ୟାଦି। ଭୂଗୋଳ ଇତିହାସ ୧୯୭୬ ଏପ୍ରିଲ ୧୭ରେ ଏହା ସ୍ଥାପନା ହୋଇଥିଲା । ଏ ସହର ଆରମ୍ଭ ହେବା ଆଗରୁ ଏଠାରେ ପ୍ରାୟ ୧୦୦ଟି ଗାଁ ଥିଲା । ଏବେ ସେ ଗାଁଗୁଡିକ ନୋଇଡାରେ ମିଶିଯାଇ ସହରର ଅଂଶ ବିଶେଷ ଅଟନ୍ତି । ଏସବୁ ଭିତରେ ଅଛନ୍ତି  "ଅଟ୍ଟା " ,  "ନିଠାରି" ,  "ମୋରେନା" ,  "ହାରୋଲା "  ଆଦି । ବର୍ତ୍ତମାନ ଶହେ ଠୁ ଅଧିକା ସେକ୍ଟର   ହେଲାଣି । ପ୍ରଥମେ ଆରମ୍ଭ ହେଲା ବେଳେ ଏଠାରେ ଅନେକ ଶିଳ୍ପାଞ୍ଚଳ ଥିଲା, କିନ୍ତୁ ସେ ସବୁକୁ ଆବାସୀୟ କ୍ଷେତ୍ରରେ ପରିଣତ କରିଦିଆଗଲାଣି । ପର୍ଯ୍ୟଟନ ନୋଏଡା ଅନେକ ସପିଂ ମଲ୍‍ରେ ଭରପୂର । ନୋଏଡାର ଜନ ସାଧରଣ ତଥା ବାହାରୁ ବୁଲି ଆସୁଥିବା ଅନେକ ଲୋକ ଏଠାର ମଲ୍‍ଗୁଡ଼ିକ ବୁଲି ଯାଆଂତି । ଗ୍ରେଟ ଇଣ୍ଡିଆ ପ୍ଲେସ‍  (ଅଟ୍ଟା- ସେକ୍ଟର-୧୮) ମୁଖ୍ୟ ମଲ୍‍ ମାନଂକ ଭିତରୁ ଗୋଟିଏ  । ସେକ୍ଟଋ -24ରେ ଥିବା ଇସ୍କନ୍‍ ମଂଦିରକୁ ଅନେକ ପର୍ଯ୍ୟଟକ ତଥା ଶ୍ରଦ୍ଧାଳୁ ଆସଂତି। ଆଉ ଏକ ଦର୍ଶନୀୟ ସ୍ଥଳ ହେଉଛି ଓଖ୍ଲା ପକ୍ଷୀ ଅଭୟାରଣ୍ୟ । ଏଠାରେ ଗୋଟିଏ ଉଦ୍ଭିଦ ଉଦ୍ୟାନ   ମଧ୍ୟ ଅବସ୍ଥିତ ଅଛି ।  "ଦଳିତ ପ୍ରେରଣା ସ୍ଥଳ"  ମଧ୍ୟ ଏକ ସୁଂଦର ଉଦ୍ୟାନ ଅଟେ, ଯେଊଁଠାରେ ଅନେକ ହାତୀ ମୂର୍ତ୍ତି ଅଛି । ଏହା ଛଡା ଅକ୍ଷରଧାମ ମଂଦିର  (ଯଦିଓ ଏହା ଦିଲ୍ଲୀରେ ଅଛି) ନୋଏଡାର ଅତି ନିକଟରେ ଅବସ୍ଥିତ  ।
ବ୍ରେକ୍ସପିପ୍ରାଜୋଲ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟନାମ ରେକ୍ସଲ୍ଟି, ହେଉଛି ଏକ ଆଟିପିକାଲ୍ ଆଣ୍ଟିସାଇକୋଟିକ୍ ଔଷଧ ଯାହା ସ୍କିଜୋଫ୍ରେନିଆ ଏବଂ ପ୍ରମୁଖ ଅବସାଦ ବେମାରୀର   ଚିକିତ୍ସା ପାଇଁ ବ୍ୟବହୃତ ହୁଏ । ସ୍କିଜୋଫ୍ରେନିଆରେ ଏହା 12 ବର୍ଷରୁ ଅଧିକ ବୟସରେ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଓଜନ ବୃଦ୍ଧି ଏବଂ ଆକାଥିସିଆ ନାମକ ଏକ ଚଳପ୍ରଚଳ ଅସୁବିଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ମଧୁମେହ, ଜୁଆ ଖେଳ ସମସ୍ୟା ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ଅନ୍ତର୍ଭୁକ୍ତ ହୋଇପାରେ। ଡିମେନ୍ସିଆ ଥିବା ବୟସ୍କ ବ୍ୟକ୍ତିଙ୍କ ମୃତ୍ୟୁ ଆଶଙ୍କା ଅଧିକ ଥାଏ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ମସ୍ତିଷ୍କରେ ଏହା ଡୋପାମିନ, ସେରୋଟୋନୋନ ଓ ନରଆଡ୍ରେନାଲିନ ପ୍ରଭାବିତ କରି ଏହା କାମ କରେ ବୋଲି ବିଶ୍ୱାସ କରାଯାଏ । ୨୦୧୫ରେ ଯୁକ୍ତରାଷ୍ଟ୍ରରେ ଏବଂ ୨୦୧୮ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ବ୍ରେକ୍ସପିପ୍ରାଜୋଲ୍ ଅନୁମୋଦିତ ହୋଇଥିଲା। ୨୦୨୨ ସୁଦ୍ଧା ଏହା ବ୍ରିଟେନରେ ଉପଲବ୍ଧ ନୁହେଁ।
ଓଲସାଲାଜାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡିପେଣ୍ଟମ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ୍ୟ ଯାହା ଅଲସେରଟିଭ୍ କୋଲାଇଟିସ୍ ଏବଂ କ୍ରୋନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ସଲଫାସାଲାଜାଇନ ଯାହାର ଦେହରେ ଯାଏନି, ସେହି ଲୋକମାନଙ୍କ ପାଇଁ ଏହା ବ୍ୟବହୃତ ହୁଏ । ଏହାକୁ ପାଟିରେ ବଟିକା ବା କ୍ୟାପସୁଲ୍ ଆକାରରେ ଦିଆଯାଏ । ଯଦି ଆବଶ୍ୟକ ହୁଏ, କ୍ୟାପସୁଲରେ ଥିବା ପଦାର୍ଥ ସବୁ ଖାଦ୍ୟ ଉପରେ ସିଞ୍ଚନ କରାଯାଇପାରେ । ପାର୍ଶ୍ୱ ପ୍ରତିକ୍ରିୟାରେ କାଲୁଆ ଅନୁଭବ ଓ ଦୃତ ହୃଦ୍‌ଗତି ହୋଇପାରେ କିନ୍ତୁ ଏହା କ୍ୱଚିତ ହୁଏ । ଅନ୍ୟାନ୍ୟ ପ୍ରତିକ୍ରିୟାରେ ତରଳ ଝାଡ଼ା, ଅଇ, ବୁକୁଜ୍ୱାଳା, ଥକ୍କାଣ ଓ ମୁଣ୍ଡବଥା ହୋଇପାରେ । ବୃକ୍‌‌କ ସମସ୍ୟା ଥିଲେ ସତର୍କ ରହିବାକୁ ହୁଏ । ବୃହଦନ୍ତ୍ରରେ ଏହା ମେସାଲାଜିନରେ ପରିଣତ ହୋଇ କାମ କରେ । ସାଇକ୍ଲୋଅକ୍ସିଜେନେଜ ଓ ଲାଇପୋଅକ୍ସିଜେନେଜ ଦ୍ୱୟକୁ ମେସାଲାଜିନ ପ୍ରତିରୋଧ କରେ । ୧୯୯୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଲସାଲାଜାଇନ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସରେ ଏହା ପିଛା ପ୍ରାୟ ୧୫୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୬୦୦ ଡଲାର ଅଟେ ।
ହାଇପରକାଲେମିଆ  (ଇଂରାଜୀ ଭାଷାରେ , ବା ) ଶବ୍ଦଟି ରକ୍ତରେ ପୋଟାସିଅମ  ( ବା +) ସ୍ତର ଅଧିକ ଥିଲେ ବ୍ୟବ‌ହାର କରାଯାଏ  । ସାଧାରଣ ପଟାସିଅମ ସ୍ତର ୩.୫ରୁ ୫.୦ ମିମୋ/ଲି ଥାଏ ଓ ୫.୫ ମିମୋ/ଲିରୁ ଅଧିକ ଥିଲେ ହାଇପରକାଲେମିଆ ଥିବା କୁହାଯାଏ । ଏଥିରେ ସ୍ୱାଭାବିକ ଭାବରେ କୌଣସି ଲକ୍ଷଣ ଦେଖାଯାଏ ନାହିଁ । ବେଳେବେଳେ ପଟାସିଅମ ସ୍ତର ଅତ୍ୟଧିକ ହେଲେ ପାଲପିଟେସନ  , ପେଶୀ ଯନ୍ତ୍ରଣା  , ପେଶୀ ଦୁର୍ବଳତା ଓ କାଲୁଆ   ଅନୁଭବ ହୁଏ । ଅନିୟମିତ ହୃତ୍ ସ୍ପନ୍ଦନ ହୋଇପାରେ ଓ ଏହା ଫଳରେ ହୃଦ୍‌ରୋଧ ଓ ମୃତ୍ୟୁ ହୁଏ । ବୃକ୍‌କ ଅକର୍ମଣ୍ୟ  , ହାଇପୋଆଲଡୋସ୍ଟିରୋନିଜ୍ମ   ଓ ରାବଡୋମାୟୋଲାଇସିସ   ରୋଗମାନଙ୍କରେ ଏହି ହାଇପରକାଲେମିଆ ଅବସ୍ଥା ଉପୁଜେ । କେତେକ ଔଷଧ ବ୍ୟବ‌ହାର କଲେ ମଧ୍ୟ ଏହି ହାଇପରକାଲେମିଆ ହୋଇପାରେ ଯଥା:- ସ୍ପାଇରୋନୋଲାକ୍ଟୋନ, ଏନଏସଏଆଇଡି   ଓ ଆଞ୍ଜିଓଟେନସିନ କନଭର୍ଟିଙ୍ଗ ଏଞ୍ଜାଇମ ଇନହିବିଟର   । ହାଇପରକାଲେମିଆକୁ ତିନି ଶ୍ରେଣୀରେ ବିଭକ୍ତ କରାଯାଇଥାଏ ଯଥା:- ସାମାନ୍ୟ  (୫.୫-୫.୯ ମିମୋ/ଲି), ମଧ୍ୟମ  (୬.୦-୬.୪ ମିମୋ/ଲି) ଓ ସାଂଘାତିକ  (>୬.୫ ମିମୋ/ଲି). ରକ୍ତରେ ସ୍ତର ଅଧିକ ହେଲେ ଇସିଜିରେ ଚିହ୍ନଟ କରାଯାଇ ପାରିବ  । ରକ୍ତ ସାମ୍ପଲ ନେବା ସମୟରେ ବା ତା ପରେ କୋଷଗୁଡ଼ିକ   ନଷ୍ଟ ହୋଇଯିବା ଫଳରେ ପଟାସିଅମ ସ୍ତର ବଢ଼ିପାରେ କିନ୍ତୁ ଏହା ବାସ୍ତବ ନୁହେଁ, ତେଣୁ ଏହାକୁ ସୁଡୋହାଇପରକାଲେମିଆ କୁହାଯାଏ । ଯେଉଁ କାରଣରୁ ଏହି ଅବସ୍ଥା ଉତ୍ପନ୍ନ, ତାହାର ଚିକିତ୍ସା ପ୍ରଥମେ ଆରମ୍ଭ କରିବା ସ‌ହ ପ୍ରଚୁର ପରିମାଣର ଶିରାଭ୍ୟନ୍ତର ତରଳ ପଦାର୍ଥ  , ଫୁରୋସେମାଇଡ  , କ୍ୟାଲସିଟୋନିନ   ବା ପାମିଡ୍ରୋନେଟ   ଦିଆଯାଏ । ଫୁରୋସେମାଇଡ ଉପକାରର ବିଶେଷ ପ୍ରମାଣ ମିଳିନାହିଁ । ଅତି ଅଧିକ ସ୍ତରର ପଟାସିଅମ ଥିଲେ ଡାକ୍ତରଖାନାରେ ଆଡମିଶନ ଆବଶ୍ୟକ ହୁଏ । ଅନ୍ୟାନ୍ୟ ଚିକିତ୍ସାରେ ଉପଶମ ନ ହେଲେ ହେମୋଡିଆଲିସିସ   ବ୍ୟବ‌ହାର କରାଯାଇପାରେ । ଭିଟାମିନ ଡି ଟକ୍ସିସିଟି ଥିଲେ ସ୍ଟିରଏଡ ଉପକାରୀ ହୋଇପାରେ । ଏହା ସ‌ହିତ ସାଧାରଣତଃ ହାଇପରକ୍ୟାଲସେମିଆ ଦେଖାଯାଏ । ପ୍ରତି ୧୦୦୦ଲୋକରେ ୧ରୁ ୭ଜଣଙ୍କର ହାଇପରପାରାଥାଇରଏଡିଜ୍ମ ଥାଏ ଓ ୨.୭% ଲୋକଙ୍କର ହାଇପରକ୍ୟାଲସେମିଆ ସ‌ହ କର୍କଟ ରୋଗ ଥାଏ ।
ଶଙ୍ଖ ପତ୍ରିକା, ଏକ ମାସିକ ଓଡ଼ିଆ ପତ୍ରିକା ଥିଲା । ଏହା ବାମଣ୍ଡା ରାଜ୍ୟର ଦେବଗଡ଼ରୁ ପ୍ରକାଶିତ ହେଉଥିଲା । ଏହା ୧୯୪୫ ମସିହାରେ ଏହାର ପ୍ରକାଶନ ଆରମ୍ଭ ହୋଇଥିଲା । ୩ ବର୍ଷ ପର୍ଯ୍ୟନ୍ତ ଏହା ପ୍ରକାଶିତ ହେବା ପରେ ବନ୍ଦ ହୋଇ ଯାଇଥିଲା । ପ୍ରଥମେ ମାୟାଧର ମାନସିଂହ ଓ ପରେ ଜଳନ୍ଧର ଦେବ ଏହି ପତ୍ରିକାର ସମ୍ପାଦନା କରୁଥିଲେ । ଶଶିଭୂଷଣ ରାୟ, କୃଷ୍ଣଚନ୍ଦ୍ର ପାଣିଗ୍ରାହୀ, ଗୋପାଳଚନ୍ଦ୍ର ମିଶ୍ର, ପ୍ରାଣକୃଷ୍ଣ ସାମଲ, ବୈକୁଣ୍ଠନାଥ ପଟ୍ଟନାୟକ, ରାଧାମୋହନ ଗଡ଼ନାୟକ, ଗୋପୀନାଥ ମହାନ୍ତି, ମାୟାଧର ମାନସିଂହ, ନବକିଶୋର ଦାସ, ଗୋକୁଳାନନ୍ଦ ମହାପାତ୍ର ପ୍ରମୂଖଙ୍କର ଲେଖା ଏହି ପତ୍ରିକାରେ ପ୍ରକାଶିତ ହେଉଥିଲା । ଏହାକୁ ଏକ ସାହିତ୍ୟ ପତ୍ରିକା କରିବାର ଯୋଜନା ରହିଥିଲେ ମଧ୍ୟ, ପରେ ଏଥିଏ ବିଜ୍ଞାନ, ଦର୍ଶନ ଓ ଭ୍ରମଣ ଆଦି ଲେଖା ମଧ୍ୟ ପ୍ରକାଶିତ ହୋଇଥିଲା ।
ମିତାକ୍ଷରା ହେଉଛି ଯାଜ୍ଞବଲ୍ମ୍ୟମୁନି ପ୍ରଣୀତ ହିନ୍ଦୁ ସ୍ମୃତି ଗ୍ରନ୍ଥର ବିଜ୍ଞାନେଶ୍ୱର କୃତ ଏକ ଟୀକାଗ୍ରନ୍ଥ । ଏକାଦଶ ଶତାବ୍ଦୀରେ ରଚିତ ଏହି ଗ୍ରନ୍ଥ ହିନ୍ଦୁ ମତରେ ଜନ୍ମଗତ ଉତ୍ତରାଧୀକାର ସମ୍ବନ୍ଧୀୟ ସିଦ୍ଧାନ୍ତ ପାଇଁ ପ୍ରସିଦ୍ଧ । ଯାଜ୍ଞବଳ୍କ୍ୟ ସ୍ମୃତି ସହ ସମଗ୍ର ମିତାକ୍ଷରା ସଂହିତା ପ୍ରାୟ ୪୯୨ ପୃଷ୍ଠରେ ମୁଦ୍ରିତ ଏକ ଗ୍ରନ୍ଥ ଭାବେ ଉପଲବ୍ଧ । ପୃଷ୍ଠଭୂମି ବ୍ରିଟିଶ ରାଜତ୍ୱ ସମୟରୁ ହିନ୍ଦୁ ଆଇନର ମୂଳ ଆଧାର ଭାବେ ଯେଉଁ ଦୁଇ ମାନ୍ୟତାକୁ ଗ୍ରହଣ କରାଯାଇଛି ତନ୍ମଧ୍ୟରୁ ମିତାକ୍ଷରା ଅନ୍ୟତମ । ଅନ୍ୟଟି ହେଲା ଦାୟଭାଗ । ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ରେ ମଧ୍ୟ ହିନ୍ଦୁ ଆଇନକୁ ସଂହିତାବଦ୍ଧ କରିବାପାଇଁ ଏହି ଦୁଇ ମତକୁ ଗ୍ରହଣ କରାଯାଇଛି । କେବଳ ବଙ୍ଗଦେଶ ଓ ଆସାମ ଛଡ଼ା ଭାରତର ଅନ୍ୟ ସର୍ବତ୍ର ମିତାକ୍ଷରା ଲିଖିତ ବିଧି ଅନୁସାରେ ସମ୍ପତ୍ତିର ଭାଗ ତଥା ଉତ୍ତରାଧିକାର ନିର୍ଣ୍ଣୟ ହୁଏ । ବଙ୍ଗଦେଶ ତଥା ଆସାମରେ  'ଦାୟଭାଗ'  ଅନୁସାରେ ପୈତୃକ ସମ୍ପତ୍ତି ବିଭକ୍ତ ହୁଏ । ମିତାକ୍ଷରା ସହ ଦାୟଭାଗ ତତ୍କାଳୀନ ଭାରତରେ ବ୍ରିଟିଶ ପରିଚାଳିତ ଅଦାଲତ ଗୁଡିକରେ ଉତ୍ତରାଧିକାର ମାମଲାରେ ଫଇସଲା ବେଳେ ପ୍ରଚଳିତ ହିନ୍ଦୁ ଆଇନର ତର୍କସଙ୍ଗତ ସିଦ୍ଧାନ୍ତ ଭାବେ ପ୍ରଭାବ ବିସ୍ତାର କରିପାରିଥିଲେ । ମିତାକ୍ଷରା ଭାରତର ସର୍ବାଧିକ ଅଞ୍ଚଳରେ ଏହାର ମାନ୍ୟତା ବଜାୟ ରଖିଥିବା ବେଳେ ଦାୟଭାଗ କେବଳ ବଙ୍ଗ ତଥା ଆସାମରେ ପ୍ରଭାବୀ ଥିଲା । ଆଇନଗତ ନିହିତାର୍ଥ ମିତାକ୍ଷରାର ବିଧାନ ଅନୁସାରେ ପୁତ୍ର ଜନ୍ମହେଲା କ୍ଷଣି ଜୀବିତ ପିତାଙ୍କ ସଙ୍ଗେ ପିତାମାତାଙ୍କ ତ୍ୟକ୍ତ ସମ୍ପତ୍ତିରେ ମଧ୍ୟ ଜଣେ ସତ୍ୱାଧିକାରୀ ବା ଅଂଶୀଦାର ହୁଏ । କିନ୍ତୁ ଦାୟଭାଗ ଅନୁସାରେ ପିତାଙ୍କ ମୃତ୍ୟୁପରେ ହିଁ ପୈତୃକ ସମ୍ପତ୍ତିରେ ଏକାଏକା ପୁତ୍ରର ସ୍ୱତ୍ୱ ପ୍ରବର୍ତ୍ତେ । ଏହିପରି ସ୍ତ୍ରୀଧନ ସମ୍ପତ୍ତି ବଣ୍ଟନ, ପୋଷ୍ୟପୁତ୍ର ଗ୍ରହଣ ଆଦି ସମ୍ବନ୍ଧେ ମିତାକ୍ଷରାର ବିଧାନ ଦାୟଭାଗର ବିଧାନଠାରୁ ସ୍ୱତନ୍ତ୍ର । ଉତ୍କଳୀୟମାନେ ମିତାକ୍ଷରା ଶାସ୍ତ୍ରାଧୀନ ଓ ବଙ୍ଗାଳୀମାନେ ଦାୟଭାଗର ଅଧୀନ । ହିନ୍ଦୁ ଉତ୍ତରାଧିକାର  (ସଂଶୋଧନ) ଅଧିନିୟମ, ୨୦୦୫ ସଂଶୋଧନ ବଳରେ ଏଣିକି କନ୍ୟାଟିଏ ମଧ୍ୟ ନିଜର ଜନ୍ମଗତ ଅଧିକାର ଭାବେ ପୈତୃକ ସମ୍ପତ୍ତିରେ ନିଜ ଅଂଶର ହକ୍ ଜାହିର କରିପାରିବ  । ସିଦ୍ଧାନ୍ତରେ ସ୍ୱତନ୍ତ୍ରତା ମିତାକ୍ଷରାର ବିଧାନ ଅନୁସାରେ ପୁତ୍ରଟିଏ ନିଜର ଜନ୍ମଗତ ଅଧିକାର ଭାବେ ପୈତୃକ ସମ୍ପତ୍ତିରେ ନିଜ ଭାଗର ଅଧିକାରୀ ହେବ । ମିତାକ୍ଷରାର ବିଧାନ ଅନୁସାରେ ପୈତୃକ ସମ୍ପତ୍ତିରେ ପ୍ରତ୍ୟେକ ଅଂଶିଦାରଙ୍କ ସମ୍ମିଳିତ ଅଧିକାର ରହିବ । ମିତାକ୍ଷରା ପ୍ରଣାଳୀରେ ମିଳିତ ହିନ୍ଦୁ ପାରିବାରିକ ସମ୍ପତ୍ତିରେ ଅଂଶୀଦାରମାନଙ୍କ ଅଂଶ ନିର୍ଦ୍ଦିଷ୍ଟ ନୁହେଁ । କାରଣ ବଞ୍ଚିଥିବା ଅଂଶୀଦାଅରଙ୍କ ମୃତ୍ୟୁ ଏବଂ ନୂତନ ଅଂଶୀଦାରଙ୍କ ଜନ୍ମ ସହ ସହିତ ସେମାନଙ୍କର ଅଂଶଗୁଡ଼ିକ ମଧ୍ୟ ପରିବର୍ତ୍ତନଶୀଳ । କେତେକଙ୍କ ମତରେ  ମିତାକ୍ଷରା ' ବିଦ୍ୟାଳୟ ଅଧୀନରେ ଚାରୋଟି ଉପ-ବିଦ୍ୟାଳୟ ଅଛି: ଦ୍ରାବିଡ ବିଦ୍ୟାଳୟ ବା  (ମାଡ୍ରାସ ବିଦ୍ୟାଳୟ) ମହାରାଷ୍ଟ୍ର ବିଦ୍ୟାଳୟ ବା  (ବମ୍ବେ ବିଦ୍ୟାଳୟ) ବନାରସ ବିଦ୍ୟାଳୟ ଓ ମିଥିଲା ବିଦ୍ୟାଳୟ ଅନୁବାଦ ଇଂରେଜ ଶାସନ କାଳରେ ଅଦାଲତରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ସୁପରିଚାଳନା ନିମିତ୍ତ ଇଂରେଜମାନେ ମିତାକ୍ଷରାର ଏକ ଅନୁବାଦର ଆବଶ୍ୟକତା ଅନୁଭବ କଲେ  । ଫଳରେ ୧୮୧୦ ମସିହାରେ ମିତାକ୍ଷରାର ପ୍ରଥମ ଅନୁବାଦ କରିଥିଲେ ହେନେରୀ ଥୋମାସ୍‌ କୋଲ୍‌ବୃକ୍‌ । ଦ୍ୱିତୀୟ ଅନୁବାଦ କରିଥିଲେ . ନାମକ ଇଂରେଜ ଯେଉଁଥିରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ପ୍ରକ୍ରିୟା ବିଷୟରେ ଉଲ୍ଲେଖ ଥିଲା । ପରିଶେଷରେ ୧୮୨୯ ମସିହାରେ . ମିତାକ୍ଷରର ଏକ ସଂପୂର୍ଣ୍ଣ ଅନୁବାଦ କରିବାରେ ସକ୍ଷମ ହୋଇଥିଲେ ।
ୱେର୍ନିକ-କୋର୍ସାକୋଫ ସିଣ୍ଡ୍ରୋମ  ଇଂରାଜୀ ଭାଷାରେ   /   ହେଉଛି ଏକ ରୋଗ ଯେଉଁଥିରେ ୱର୍ନିକ ଏନସେଫାଲୋପାଥି   ଏବଂ କୋର୍ସାକୋଫ ସିଣ୍ଡ୍ରୋମ ଅନ୍ତର୍ଭୁକ୍ତ ଥାଏ । ୱର୍ନିକ ଲକ୍ଷଣ ମଧ୍ୟରେ ହଠାତ୍ ମାନସିକ ଦ୍ୱନ୍ଦ୍ୱ ଆରମ୍ଭ, ଦୃଷ୍ଟି ଶକ୍ତି ସମସ୍ୟା, ଅଳ୍ପତାପ, ନିମ୍ନ ରକ୍ତଚାପ ଏବଂ ସମନ୍ୱୟ ଅଭାବ ହୋଇପାରେ । କୋର୍ସାକୋଫରେ ଦୀର୍ଘକାଳୀନ ଲକ୍ଷଣ ମଧ୍ୟରେ ସ୍ମୃତି ଶକ୍ତି ହ୍ରାସ, କମ୍ପନ ଏବଂ ଦୃଷ୍ଟି ଶକ୍ତି ସମସ୍ୟା ରହିଥାଏ । କୋର୍ସାକୋଫ ଚିକିତ୍ସା କରିନଥିବା ଲୋକଙ୍କର ୱର୍ନିକର ବିକାଶ ହୁଏ । ଏହାର କାରଣ ହେଉଛି ଜୀବସାର ଖ୧ ଅଭାବ । ମଦ୍ୟାତ୍ୟୟ ହେତୁ ଏହା ସାଧାରଣତଃ ଘଟେ; କିନ୍ତୁ ଖାଇବା ବେମାରୀ, କୁପୋଷଣ, ଦୀର୍ଘସ୍ଥାୟୀ ବାନ୍ତି କିମ୍ବା କେମୋଥେରାପି ବ୍ୟବ‌ହାର ଯୋଗୁ ହୋଇପାରେ । ଏହି ରୋଗ ମସ୍ତିଷ୍କର କ୍ଷତି କରିଥାଏ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ ନିର୍ଭର କରେ। ଏହାର ଚିକିତ୍ସାରେ ଜୀବସାର ଖ ପରିପୂରକ ଏବଂ ଏକ ଉନ୍ନତ ଖାଦ୍ୟ ଦିଆଯାଏ । ମଦ୍ୟପାନ ବନ୍ଦ କରାଯିବା ଉଚିତ୍ । ଅନେକ ଲକ୍ଷଣରେ ଉନ୍ନତି ହେଲେ ମଧ୍ୟ ସ୍ମୃତି ଶକ୍ତିର ପ୍ରତ୍ୟାବର୍ତ୍ତନ ଧୀର ଏବଂ ଅସମ୍ପୂର୍ଣ୍ଣ ରହେ । ବିନା ଚିକିତ୍ସାରେ ୨୦% ରୋଗୀ ମୃତ୍ୟୁ ବରଣ କରନ୍ତି ଏବଂ ୭୫% ସ୍ଥାୟୀ ଭାବରେ ଅକ୍ଷମ ରହିଥା ନ୍ତି । ପ୍ରାୟ ୨୫% ରୋଗୀ ଦୀର୍ଘକାଳୀନ ଅନୁଷ୍ଠାନିକ ଚିକିତ୍ସା ଆବଶ୍ୟକ କରନ୍ତି । ଯୁକ୍ତରାଷ୍ଟ୍ରରେ ପ୍ରାୟ ୧%ରୁ ୨% ଲୋକ ଏହି ରୋଗରେ ପ୍ରଭାବିତ ହୁଅନ୍ତି ।
ଅଗଷ୍ଟ ମାସ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଅଷ୍ଟମ ମାସ । ଜୁଲିଅସ୍‌ ସିଜର୍‌ଙ୍କ ଭଣଜା ଅଗଷ୍ଟସ୍‌ଙ୍କ ନାମାନୁସାରେ ଏହି ମାସର ନାମକରଣ କରାଯାଇଛି ।
ବିଟ କଏନ ଏକ ଗୁପ୍ତ ମୁଦ୍ରା ବା ଅଦୃଶ୍ୟ କ୍ୟାଶ ଅଟେ । ଏହାକୁ ଅନଲାଇନ ୱାଲେଟ ମଧ୍ୟ କୁହାଯାଏ । ଅନଲାଇନରେ ଦ୍ରବ୍ୟ କ୍ରୟ ପାଇଁ ଏହାକୁ ବ୍ୟବହାର କରାଯାଏ । ସାଂଖିକ ଦେଣନେଣ  ( ଡିଜିଟାଲ ପେମେଣ୍ଟ )ର ଏହା ଏକ ମାଧ୍ୟମ ଅଟେ  । ବିଟ କଏନଦ୍ୱାରା ବିଶ୍ୱର ଯେକୌଣସି ସ୍ଥାନରୁ ସିଧାସଳଖ କିଣାବିକା କରାଯାଇ ପାରେ । ଏକ ଅଜ୍ଞାତ ପ୍ରୋଗ୍ରାମର କିମ୍ବା ସତୋଶୀ ନାକାମୋତୋ ନାମକ ଏକ ପ୍ରୋଗ୍ରାମର ଗୋଷ୍ଠୀଦ୍ୱାରା ଉଦ୍ଭାବିତ ହୋଇଥିଲା । ଏହାକୁ ଓପନ ସୋର୍ସରେ ୨୦୦୯ ମସିହାରେ ଛଡ଼ାଯାଇଥିଲା । ଏହା ଏକ ବର୍ଚ୍ଚୁଆଲ ମୁଦ୍ରା ହୋଇଥିବାରୁ ବିଶ୍ୱର କୌଣସି ସରକାରଙ୍କ ଏହା ଉପରେ ନିୟନ୍ତ୍ରଣ ନାହିଁ । ଏହି ମୁଦ୍ରାକୁ କୌଣସି ବ୍ୟାଙ୍କଦ୍ୱାରା ଜାରି କରାଯାଇ ନାହିଁ । ଯେହେତୁ ଏହା କୌଣସି ଦେଶଦ୍ୱାରା ଜାରି କରାଯାଇ ନାହିଁ ତେଣୁ ଏହା ଉପରେ କୌଣସି ଟିକସ ବ୍ୟବସ୍ଥା ମଧ୍ୟ ନାହିଁ । ଏହାକୁ ଡଲାର କିମ୍ବା ୟୁରୋ ବିନିମୟରେ କିଣାଯାଇପାରିବ । ଆବଶ୍ୟକ ସମୟରେ ଏହାକୁ ସରକାରଙ୍କଠାରୁ ଲୁଚାଇ ରଖାଯାଇ ପାରିବ । ଯଦିଓ ବ୍ୟକ୍ତିଗତ ତଥ୍ୟ ହାସଲ କରାଯାଇପାରେନାହିଁ, ଏହି ବିଟକଏନ କେଉଁ ସ୍ଥାନରୁ କେଉଁ ସ୍ଥାନକୁ ଯାଉଛି ତାହା ଜାଣିହେବ । ପ୍ରାରମ୍ଭିକ ସମୟରେ କମ୍ପ୍ୟୁଟରରେ ଜଟିଳ କାର୍ଯ୍ୟ ପ୍ରତିବଦଳରେ ଏହି ବିଟ କଏନ ରୋଜଗାର କରାଯାଉଥିଲା । ଯେହେତୁ କଏନ କୋଡ଼ଦ୍ୱାରା ପ୍ରସ୍ତୁତ କରାଯାଇଥାଏ, ତେଣୁ ଏହାକୁ ନଷ୍ଟ କିମ୍ବା ଜବତ କରିବା ଅସମ୍ଭବ । ୨୦୧୭ ମସିହା ସୁଦ୍ଧା ଏକ ଅନୁମାନ ଅନୁଯାୟୀ ସମ୍ପ୍ରତ୍ତି ସମଗ୍ର ବିଶ୍ୱରେ ଦେଢ଼ କୋଟି ବିଟ କଏନର ପ୍ରଚଳନ ହେଉଛି । ବିଟ କଏନ କିଣିବାକୁ ହେଲେ ବ୍ୟକ୍ତିଙ୍କୁ ନିଜ ଠିକଣା ପଞ୍ଜିକୃତ କରିବାକୁ ପଡ଼େ । ଏହି ଠିକଣା ପରବର୍ତ୍ତୀ ସମୟରେ ୨୭ରୁ୩୪ଟି ଅକ୍ଷର ଓ ସଂଖ୍ୟା ବିଶିଷ୍ଟ କୋଡ଼ରେ ପରିଣତ ହୋଇଯାଇ ଏହି କୋଡ଼ କଏନ କିଣାବିକାର ଏକମାତ୍ର ମାଧ୍ୟମରେ ପରିଣତ ହୋଇଥାଏ । ଏଭଳି ଭାର୍ଚୁଆଲ ଠିକଣାର କୌଣସି ତଥ୍ୟକୁ ସଂରକ୍ଷଣ କରାଯାଉନଥିବାରୁ କଏନ ବ୍ୟବହାରକାରୀ ନିଜ ଠିକଣା ଗୁପ୍ତ ରଖିପାରେ । ଏହି ଗୁପ୍ତ ଠିକଣା ବିଟକଏନ ବ୍ୟାଗରେ ରହିବା ସହ ବିଟକଏନ ମଧ୍ୟ ସଂରକ୍ଷିତ ରଖାଯାଏ । ପ୍ରଚଳନ ବର୍ଚୁଆଲ କରେନ୍ସି ତଥା ବିଟକଏନର ଲୋକପ୍ରିୟତାର ପ୍ରମାଣ ୨୦୧୭ ମାର୍ଚ୍ଚରେ ପ୍ରମାଣିତ ହୋଇଥିଲା । ଗୋଟିଏ ବିଟକଏନର ମୂଲ୍ୟ ୩୧.୧୦୩ଗ୍ରାମ ସୁନାଠାରୁ ଅଧିକ ହୋଇଯାଇଥିଲା । ୨ମାର୍ଚ୍ଚ ଅନ୍ତରାଷ୍ଟ୍ରୀୟ ବଜାରରେ ଗୋଟିଏ ବିଟକଏନର ମୂଲ୍ୟ ୧୨୬୮ଡଲାରରେ ପହଞ୍ଚିଥିଲା, ସେତେବେଳେ ୧୨୩୩ ଡଲାରରେ ୩.୧୦୩ଗ୍ରାମ ସୁନା ବିକ୍ରି ହେଉଥିଲା । ବିଟକଏନର ଲୋକପ୍ରିୟତା ବାସ୍ତବରେ ସମଗ୍ର ବିଶ୍ୱର ଅର୍ଥନୀତିକୁ ସମାନ୍ତରାଳରେ ପରିଚାଳିତ ହେଉଥିଲେ ମଧ୍ୟ ଏହାର ବିଶ୍ୱାସନୀୟତାକୁ ନେଇ କେତେକ ଅର୍ଥନୈତିକ ସନ୍ଦେହ ପ୍ରକାଶ କରିଛନ୍ତି । ସମଗ୍ର ବିଶ୍ୱର ଅର୍ଥ ବ୍ୟବସ୍ଥା ଡଲାର ଅଧୀନରେ ରହିଥିଲେ ମଧ୍ୟ ବିଟକଏନ ଅର୍ଥବ୍ୟବସ୍ଥାରେ ନିଜ ସ୍ୱତନ୍ତ୍ରତା ରକ୍ଷା କରି ଆସିଛି । ଇତିହାସ ୨୦୧୭ ମସିହା ନଭେମ୍ବର ମାସରେ ବିଟକଏନର ମୂଲ୍ୟ ୧୦,୦୦୦ ଡ଼ଲାରରେ ପହଞ୍ଚି ଏକ ନୂଆ ଇତିହାସ ସୃଷ୍ଟି କରିଥିଲା । ୨୦୧୭ ମସିହା ଡିସେମ୍ବର ୨୨ ତାରିଖରେ ବିଟକଏନ ଏବଂ ଅନ୍ୟ ଗୁପ୍ତ ମୁଦ୍ରାର ଦରରେ ପ୍ରଥମ କରି ବହୁଳ ମାତ୍ରାରେ ହ୍ରାସ ଦେଖା ଦେଇ ଥିଲା । ଅପରାଧ ଏହାକୁ ମାଧ୍ୟମ କରି ସାଇବର ଅପାରାଧମାନ ଘଟିବାର ନଜିର ଅଛି । କିଛି ଦିନ ପୂର୍ବେ ଋଷ ସମେତ ଏକାଧିକ ରାଷ୍ଟ୍ରର ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକରମାନେ ବନ୍ଧକ ରଖି ୬୦୦ ବିଟକଏନ ଦାବୀ କରିଥିଲେ । ରେନସସମୱେର ଭାଇରସ ତଥା ୱାନାକ୍ରାଏ ୱର୍ମଦ୍ୱାରା ସମଗ୍ର ବିଶ୍ୱର ୨ଲକ୍ଷରୁ ଊର୍ଦ୍ଧ୍ୱର କମ୍ପ୍ୟୁଟରରୁ ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକର ବନ୍ଧକ କରି ନେଇଥିଲେ । ଏହି ହ୍ୟାକିଂରେ ହ୍ୟାକରମାନେ ବିଟକଏନ ଦାବି କରିଥିଲେ । ଅପରାଧ ଏହାକୁ ମାଧ୍ୟମ କରି ସାଇବର ଅପାରାଧମାନ ଘଟିବାର ନଜିର ଅଛି । କିଛି ଦିନ ପୂର୍ବେ ଋଷ ସମେତ ଏକାଧିକ ରାଷ୍ଟ୍ରର ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକରମାନେ ବନ୍ଧକ ରଖି ୬୦୦ ବିଟକଏନ ଦାବୀ କରିଥିଲେ । ରେନସସମୱେର ଭାଇରସ ତଥା ୱାନାକ୍ରାଏ ୱର୍ମଦ୍ୱାରା ସମଗ୍ର ବିଶ୍ୱର ୨ଲକ୍ଷରୁ ଊର୍ଦ୍ଧ୍ୱର କମ୍ପ୍ୟୁଟରରୁ ଗୁରୁତ୍ୱପୂର୍ଣ୍ଣ ତଥ୍ୟକୁ ହ୍ୟାକର ବନ୍ଧକ କରି ନେଇଥିଲେ । ଏହି ହ୍ୟାକିଂରେ ହ୍ୟାକରମାନେ ବିଟକଏନ ଦାବି କରିଥିଲେ ।
ଏହି ସନ୍ଦର୍ଭରେ ମାଉଣ୍ଟ ଏଭେରେଷ୍ଟ ସମ୍ପର୍କିତ ରେକର୍ଡ ସବୁ ଉଲ୍ଲେଖ କରାଯାଇଛି । ଶ୍ରୁଙ୍ଗ ବା ସର୍ବୋଛ ଶିଖର ଏଥିରେ ବହୁଳ ଆଦୃତ ରେକର୍ଡ । ରେକର୍ଡ ସମୂହ ସର୍ବାଧିକ ଥର ଶୃଙ୍ଗ ଆରୋହଣ ରେକର୍ଡ ଅଣ ନେପାଲୀ ଓ ତିବତୀୟ ନିର୍ଧାରିତ ଥର ଆରୋହଣ କରିଥିବା ରେକର୍ଡ 1993ରେ 8 ଥର ଆଙ୍ଗରୀତା 1995ରେ 9 ଥର ଆଙ୍ଗ ରୀତା 1996ରେ 10 ଥର, ଆଙ୍ଗ ରୀତା 2000ରେ 11ଥର, ଅପ ଶେରପା ଅନ୍ୟ ଉପଲବ୍ଧ ରେକର୍ଡ ସର୍ବୋଜେଷ୍ଠ ଅରୋହଣକାରୀ ପୁରୁଷ ମହିଳା ସର୍ବକନିଷ୍ଠ ଆରୋହଙ୍କାରୀ ପୁରୁଷ ମହିଳା ଉଦାହରଣ ମାତ୍ର ପ୍ରଥମ -     ,  21, 2013
ଓଡ଼ିଆ ଖାଦ୍ୟ ଓଡ଼ିଶାରେ ରନ୍ଧା ଓ ଖିଆଯାଉଥିବା ଖାଦ୍ୟକୁ ବୁଝାଇଥାଏ । ସ୍ଥାନ ଅନୁସାରେ ଖାଦ୍ୟ ତିଆରିରେ ପରିବର୍ତ୍ତନ ମଧ୍ୟ ଦେଖିବାକୁ ମିଳିଥାଏ । ସାଧାରଣ ଓଡ଼ିଆ ରାନ୍ଧଣା ଚାଉଳ ତିଆରି ଚୁଡ଼ା ଭାତ ବା ଅନ୍ନ କାନିକା ଖେଚୁଡ଼ି ବା ଖେଚେଡ଼ି ପଲଉ ପଞ୍ଚ ପଲଉ ପଣସ ପଲଉ ଫୁଲକୋବି ପଲଉ ମୁଢ଼ି ବା ଭୁଜା ନଡ଼ିଆ ଖେଚୁଡ଼ି ଡାଲି ଓ ଅନ୍ୟ ଶସ୍ୟ ତିଆରି ଡାଲି ପଞ୍ଚ ଡାଲି ଡାଲମା ଘୁଗୁନି ତରକାରୀ ନିରାମିଷ ଆମିଷ ଭଜା ନିରାମିଷ ଆଳୁ କଲରା ଭଜା ଆଳୁ ପୋଟଳ ଭଜା ଫୁଲକୋବି ବାଇଗଣ ବିଲାତି ବାଇଗଣ ଭଜା ଗୋଟା କଲରା ଭଜା ଗୋଟା ଭେଣ୍ଡି ଭଜା ଗୋଟା ପୋଟଳ ଭଜା ଦହି କଲରା ଭଜା କରଡ଼ି ଭଜା ଶାଗ ଭଜା ତନ୍ଦୁର୍ ତନ୍ଦୁରୀ ଚିକେନ ଚିକେନ ଟିକ୍କା ପନୀର ଟିକ୍କା ପନୀର କବାବ ଚିକେନ କବାବ ନାନ କୁଲଚା ତେଲ ଭଜା ନିରାମିଷ ପାଳଙ୍ଗ ଶାଗ ଓ ବେସନ ଭଜା ଆମିଷ ଅଣ୍ଡା ରୋଲ କୁକୁଡ଼ା ମାଂସ ପକଡା ଚିଙ୍ଗୁଡ଼ି ପକଡା ଚଟଣୀ ନଡିଆ ଚଟଣୀ ବନ୍ଧା କୋବି ଚଟଣୀ ଜହ୍ନି ଚୋପା ଚଟଣୀ ଡାଲି ଚାଉଳ ଚଟଣୀ କଞ୍ଚା କଦଳୀ ଚଟଣୀ ଟମାଟୋ ଚଟଣୀ ପିଆଜ ଚଟଣୀ ପଣା ଓ ସର୍ବତ ପଣା ଲସି ବେଲ ପଣା ଲେମ୍ବୁ ପଣା ଦହି ପଣା ସପୁରୀ ସର୍ବତ୍ ମଧୁରୀ ସର୍ବତ୍ ପାନୀୟ ସୁପ୍ ଟମାଟୋ ସୁପ୍ ଭେଜିଟେବଲ୍ ସୁପ୍ ପନୀର ଓ ଡାଲି ସୁପ୍ ମିଠାମକା ସୁପ୍ ବନ୍ଧାକୋବି ସୁପ୍ ଛତୁ ସୁପ୍ କଫି ଶେକ୍ ଚଟଣୀ ଲସୀ ପିଠା ଓ ମିଠା ପିଠା ମିଠା ଆଚାର ଆମ୍ବ ମୁରବା ଲେମ୍ବୁ ଆଚାର  (ମିଠା) ବିଲାତି ଆଚାର ଓଡ଼ିଶାର ଜିଲ୍ଲାମାନଙ୍କରେ ଜଣାଶୁଣା ଖାଦ୍ୟ ବାହାର ଆଧାର , .  " ,  '  ".  . : . 2011-08-11. { }:   ; :   ;   ;
ଆକ୍‌ଟିଓସରସ   : ;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ ।
୨୦୧୨ ବିଶ୍ୱ କପ ୨୦, ୨୦ ବିଶ୍ୱ କପର ୪ ର୍ଥ ସଂସ୍କରଣ ଥିଲା । ଏହା ୧୮ ସେପ୍ଟେମ୍ବର , ୨୦୧୨ରେ ଶ୍ରୀଲଙ୍କାଠାରେ ଆୟୋଜିତ ହୋଇ ୱେଷ୍ଟ ଇଣ୍ଡିଜ ଚମ୍ପିୟାନ ହେଇଥିଲା । ଏହା ଏସିଆ ମହାଦେଶରେ ଅନୁଷ୍ଠିତ ପ୍ରଥମ ଟି୨୦ ବିଶ୍ୱ କପ । ଦକ୍ଷିଣ ଆଫ୍ରିକାରେ ପ୍ରଥମ ବିଶ୍ୱ କପ ହେବା ପରେ ,ଇଂଲଣ୍ଡ ଓ ୱେଷ୍ଟ ଇଣ୍ଡିଜରେ ପରବର୍ତ୍ତୀ ଦୁଇଟି ୨୦ ବିଶ୍ୱ କପର ଆୟୋଜିତ ହେଇ ଥିଲା । ଅଂଶଗ୍ରହଣ କାରି ଦଳ ଏଥିରେ ଟେଷ୍ଟ ମାନ୍ୟତା ପ୍ରାପ୍ତ ୧୦ଟି ଦଳ ସହ , ଯୋଗ୍ୟତା ପ୍ରତିଯୋଗିତାରେ ଅଂଶ ଗ୍ରହଣ କରି ପ୍ରଥମ ୨ ଟି ସ୍ଥାନରେ ଥିବା ଦଳ ଭାବରେ ଆୟରଲଣ୍ଡ ଓ ଆଫଗାନିଷ୍ଠାନ ଅଂଶ ଗ୍ରହଣ କରିଥିଲେ । ଫଳରେ ଆଫଗାନିଷ୍ଠାନର ଏହା ପ୍ରଥମ ଅନ୍ତର୍ଜାତିକ ପଦାର୍ପଣ ଥିଲା । ପ୍ରଚ୍ଛଦପଟ ଚତୁର୍ଥ ସଂସ୍କାର ଏହି ବିଶ୍ୱ କପ ଆଗରୁ ୨୦୦୭ରେ ପ୍ରଥମ ବିଶ୍ୱ କପ ଦକ୍ଷିଣ ଆଫ୍ରିକାରେ ଆୟୋଜିତ ହେଇଥିଲା ଓ ଭାରତ ପ୍ରଥମ ୨୦ ବିଶ୍ୱ କପ ବିଜେତା ହେଇଥିଲା । ତାହା ପରେ ୨୦୦୯ରେ ଇଂଲଣ୍ଡଠାରେ ୨ ୟ ବିଶ୍ୱ କପ ଆୟୋଜିତ ହେଇ ପାକିସ୍ଥାନ ବିଜୟୀ ହେଇଥିଲା । ୨୦୧୦ରେ ୱେଷ୍ଟ ଇଣ୍ଡିଜଠାରେ ତୃତୀୟ ବିଶ୍ୱ କପ ଅନୁଷ୍ଠିତ ହେଇ ଅଷ୍ଟ୍ରେଲିଆ ଚମ୍ପିୟାନ ହେଇଥିଲା । ଏହି ବିଶ୍ୱ କପର ଫର୍ମାଟ ଆଗ ବିଶ୍ୱ କପ ସହ ସମାନ ଥିଲା । ୧୨ଟି ଦଳକୁ ୪ଟି ଗ୍ରୁପରେ ବିବ ହକତା କରି ପ୍ରଥମ ସ୍ତର ଌଗ ଭିତ୍ତିକ ମେଚ ହେବା ପରେ ପ୍ରତି ଗ୍ରୁପର ଶ୍ରେଷ୍ଠ ଦୁଇ ଗଲାକୁ ନେଇ ସୁପର ୮ ଖେଲଲା ଯାଇଥିଲା । ସୁପର ୮ରେ ଦୁଇଟି ଗ୍ରୁପରୁ ଶ୍ରେଷ୍ଠ ଦୁଇଟି ଲେଖା ଦଳ ଆସି ସେମି ଫାଇନାଲ ଖେଳିଲେ । ଯୋଗ୍ୟତା ଅର୍ଜନ ପୂର୍ବ ବିଶ୍ୱ କପ ପରି ଏହି ବିଶ୍ୱ କପରେ ମଧ୍ୟ ୧୦ଟି ଟେଷ୍ଟ ମାନ୍ୟତା ଦଳ ସିଧା ସଳଖ ପ୍ରବେଶ ପାଇଥିବା ବେଳେ ଯୋଗ୍ୟତା ଅର୍ଜନ ପ୍ରତିଯୋଗିତାରେ ଭାଗ ନେଇଥିବା ୧୬ଟି ଦଳ ମଧ୍ୟରୁ ଶ୍ରେଷ୍ଠ ଦୁଇ ଦଳ ହିସାବରେ ଏଥର ଆଇୟାର୍ଲାଣ୍ଡ ଓ ଆଫଗାନିଷ୍ଠାନ ମୁଖ୍ୟ ବିଶ୍ୱ କପରେ ଭାଗନେଇଥିଲେ । ଖେଳ ସୂଚୀ ଓ ଫଳାଫଳ ପ୍ରାରମ୍ଭିକ ଌଗ ସ୍ତରର ୧୨ଟି ମେଚ ସମେତ ୧୨ଟି ସୁପର ୮ , ସେମିଫାଇନାଲ ଓ ଫାଇନାଲ ମିଶି ସମୁଦାୟ ୨୭ଟି ମେଚ ଖେଳା ଯାଇଥିଲା । ପ୍ରସ୍ତୁତି ମେଚ ବିଶ୍ୱ କପ ଆରମ୍ଭ ହେବା ଅବ୍ୟବହିତ ପୂର୍ବରୁ ପ୍ରତିଟି ଦଳକୁ ପରିବେଶ ସହ ଖାପ ଖୁଆଇବାକୁ କିଛି ପ୍ରସ୍ତୁତି ମେଚ ଖେଳିବାର ମଧ୍ୟ ବ୍ୟବସ୍ଥା କରାଯାଇଥିଲା । ଗ୍ରୁପ ସ୍ତର ଗ୍ରୁପ ଗ୍ରୁପ ଗ୍ରୁପ ଗ୍ରୁପ ସୁପର୮ ସ୍ତର ଗ୍ରୁପ ସ୍ତରର ମେଚରେ ପ୍ରଥମ ଦୁଇଟି ସ୍ଥାନରେ ଥିବା ଦଳମାନଙ୍କୁ ନେଇ ସୁପର ୮ ପାଇଁ ୮ଟି ଦଳକୁ ନେଇ ପୁଣି ୨ଟି ଗ୍ରୁପ ଗ୍ରୁପ ୧ ଓ ଗ୍ରୁପ ୨ ନାମରେ ୨ଟି ଗଠନ ହେଲା । ଗ୍ରୁପ 1 ଗ୍ରୁପ 2 ସେମିଫାଇନାଲ ଫାଇନାଲ ସେମି ଫାଇନାଲ ସ୍ତରରେ ନିଜର ବିଧ୍ୱଂଶୀ ବେଟିଙ୍ଗଦ୍ୱାରା ଅଷ୍ଟ୍ରେଲିଆକୁ ପରାଜିତ କରିଥିବା କ୍ରିଶ ଗେଲ ଫାଇନାଲରେ ମାତ୍ର ୩ ରଣ କରି ଔତ ହେବା ଫଳରେ ୱେଷ୍ଟ ଇଣ୍ଡିଜ ଏକଦା ୧୪ ରଣରେ ଦୁଇ ୱିକେଟ ହରାଇ ଥିବା ପରେ ମରଳନ ସାମୁଏଲ ୫୫ ବଲରେ ୭୮ ରନ କରି ଦଳ ପାଇଁ ପ୍ରତିଯୋଗିତା ମୂଳକ ୧୩୮ ରନ କରି ଶ୍ରୀଲଙ୍କାକୁ ପରାସ୍ତ କଲେ ।ଏହା ୱେଷ୍ଟ ଇଣ୍ଡିଜର ୨୦୦୪ ପରେ ଯେ କୌନଶୀ ସ୍ତର କ୍ରିକେଟରେ ପ୍ରଥମ ବୃହତ ଟୁର୍ଣାମେଣ୍ଟ ବିଜୟ ଥିଲା ।
ଗୁଣ୍ଡିଚା ମନ୍ଦିରରେ ଶ୍ରୀ ଜଗନ୍ନାଥ, ବଳଭଦ୍ର ଓ ଦେବୀ ସୁଭଦ୍ରାଙ୍କ ଦିଅଁ ଗଢ଼ା ହୋଇଥିବାରୁ ଏହାକୁ ଜୀଉମାନଙ୍କ ଜନ୍ମସ୍ଥାନ ବୋଲି କହାଯାଇଥାଏ । ରଥଯାତ୍ରା ସମୟରେ ଶ୍ରୀଜୀଉମାନେ ଏଠାରେ ସାତଦିନ ଅବସ୍ଥାନ କରନ୍ତି । ଶ୍ରୀଗୁଣ୍ଡିଚା ମନ୍ଦିରର ଯେଉଁ ସିଂହାସନରେ ତିନି ଠାକୁର ବିଜେ କରନ୍ତି ତାକୁ ଆଡ଼ପମଣ୍ଡପ ବୋଲି କୁହାଯାଏ । ଏହାର ଅର୍ଥ ଆଡ଼ମ୍ବରପୂର୍ଣ୍ଣ ମଣ୍ଡପ, ଏହାକୁ ମହାବେଦୀ ବା ଯଜ୍ଞବେଦୀ ବୋଲି ମଧ୍ୟ କହାଯାଏ। ତିନି ରଥ ଗୁଣ୍ଡିଚା ମନ୍ଦିର ନିକଟରେ ପହଞ୍ଚିବା ପରେ ଆଡ଼ପ ମଣ୍ଡପକୁ ଠାକୁରମାନଙ୍କର ପହଣ୍ଡି ବିଜେ ହୁଏ । ଗୁଣ୍ଡିଚା ମନ୍ଦିର ପ୍ରବେଶଠାରୁ ପ୍ରତ୍ୟାବର୍ତ୍ତନ ପର୍ଯ୍ୟନ୍ତ ମନ୍ଦିରରେ ଯେଉଁ ପ୍ରସାଦ ହୁଏ, ତାକୁ ଆଡ଼ପ ଅବଢ଼ା କୁହାଯାଏ । କିମ୍ବଦନ୍ତୀ ଶ୍ରୀଗୁଣ୍ଡିଚା ମନ୍ଦିରକୁ ମନ୍ଦିର ବୋଲି କେତକ ଗ୍ରହଣ ନ କରି ଗୁଣ୍ଡିଚାଘର ହିସାବରେ ମାନନ୍ତି । କିମ୍ବଦନ୍ତୀ ତଥା ପୌରାଣିକ ଆଖ୍ୟାୟିକା ଅନୁଯାୟୀ, ଜାରା ଶବର ଶରରେ ପ୍ରାଣ ଛାଡ଼ିଲେ ଦ୍ୱାରକାଧିପତି ଶ୍ରୀକୃଷ୍ଣ । ଶେଷତମ ଆତ୍ମୀୟ ଭାବରେ ପାଣ୍ଡବଗଣ ସଖା ଶ୍ରୀକୃଷ୍ଣଙ୍କ ଶରୀରକୁ ଦାହ କରିବା ପାଇଁ ଚେଷ୍ଟାକରି ବିଫଳ ହେଲେ, କାରଣ ଅଗ୍ନିର ଦାହିକା ଶକ୍ତି ନିକଟରେ ପୂର୍ଣ୍ଣବ୍ରହ୍ମ ସ୍ୱରୂପ ଶ୍ରୀକୃଷ୍ଣଙ୍କ ଶରୀରକୁ ପଞ୍ଚଭୂତରେ ବିଲୀନ କରିବାର ସାମର୍ଥ୍ୟ ନ ଥିଲା । ଶୂନ୍ୟବାଣୀ ହେଲା- କୃଷ୍ଣଙ୍କର ନାଭିକମଳ ଅଗ୍ନିରେ ଭସ୍ମ ହେବନାହିଁ, ତୁମେମାନେ ତାହାକୁ ମହୋଦଧିରେ ବିସର୍ଜନ କରିଦିଅ । ପାଣ୍ଡବମାନେ ତାହାହିଁ କଲେ । ଶ୍ରୀକୃଷ୍ଣଙ୍କର ଅର୍ଦ୍ଧଦଗ୍ଧ ପିଣ୍ଡ ଦାରୁରୂପରେ ବାଙ୍କୀ ମୁହାଣରେ ଆବିର୍ଭାବ ହେଲା । ସମୁଦ୍ରରେ ଭାସୁଥିବା ସେହି ଦାରୁକୁ ଆଣି ରାଜା ଇନ୍ଦ୍ରଦ୍ୟୁମ୍ନ ଶ୍ରୀଗୁଣ୍ଡିଚା ମନ୍ଦିରରେ ରଖିଥିଲେ । ସ୍ୱୟଂ ମହାପ୍ରଭୁ ଜଣେ ବୃଦ୍ଧ ବେଶରେ ଆସି ସେହି ଦାରୁରେ ମୂର୍ତ୍ତି ପ୍ରସ୍ତୁତ କଲେ। ସର୍ତ୍ତ ଥିଲା ମୂର୍ତ୍ତି ସମ୍ପୂର୍ଣ୍ଣ ନହେବା ଯାଏ ଦ୍ୱାର ଖୋଲାଯିବ ନାହିଁ । ମାତ୍ର ପନ୍ଦର ଦିନ ପରେ ଦ୍ୱାର ଖୋଲାଗଲା । ମୂର୍ତ୍ତିନିର୍ମାଣ କରୁଥିବା ବୃଦ୍ଧ ଉଭାନ ହୋଇଗଲେ । କେବଳ ଅଧାଗଢା ମୂର୍ତ୍ତି ରହିଗଲା । ଅଧାଗଢ଼ା ମୂର୍ତ୍ତିକୁ ଶ୍ରୀମନ୍ଦିରରେ ପ୍ରତିଷ୍ଠା କରାଗଲା । ସେହି ସମୟରେ ମହାପ୍ରଭୁ କହିଥିଲେ  ହେ ରାଜା, ବର୍ଷକୁ ଥରେ ଜନ୍ମଭୂମିକୁ ଆଣିବ  । ସେଥିପାଇଁ ଶ୍ରୀଜୀଉମାନେ ଗୁଣ୍ଡିଚାଘରକୁ ବୁଲି ଯାଆନ୍ତି ଓ ବାହୁଡ଼ନ୍ତି ।
ନୀଳାଦ୍ରିବିହାର ହାଉସିଂ ବୋର୍ଡ କଲୋନୀଟି ଭୁବନେଶ୍ୱର ଚନ୍ଦ୍ରଶେଖରପୁର ରାଜସ୍ୱ ମୌଜା ଅଧୀନ ଏକ ଉପକଣ୍ଠ। ଅବସ୍ଥିତି ଏହି ଅଞ୍ଚଳଟି ଚନ୍ଦ୍ରଶେଖରପୁର ପେଟ୍ରୋଲ ଟାଙ୍କିଠାରୁ ଡମପଡା ଜଙ୍ଗଲ ପର୍ଯ୍ୟନ୍ତ ୨ ବର୍ଗ କିଲୋମିଟର ଜମିରେ ବ୍ୟାପୀ ରହିଥିବାବେଳେ ଏହିରେ ସେକ୍ଟର ୧ଠାରୁ ୫ ପର୍ଯ୍ୟନ୍ତ ରହିଛି । ଏଥିରେ ଲୁମ୍ବିନୀ ବିହାର , ଆପୋଲୋ ବିହାର , ହାଉସିଂ ବୋର୍ଡ କଲୋନୀ , ଡିଫେନସ କଲୋନୀ ଆଦି ରହିଛି । ଏଠାରେ ୩୦୦୦ ଘର ରହିଥିବାବେଳେ ୨୬୦୦୦ରୁ ଅଧିକ ଲୋକ ବସବାସ କରୁଛନ୍ତି । ଏହାର ଅନତି ଦୂରରେ ଡିଷ୍ଟ୍ରିଟ ସେଣ୍ଟର, ବିଡିଏ କଲୋନୀ, ଶୈଳେଶ୍ରୀବିହାର , ଡ଼ିଏଭି ସ୍କୁଲ,ସରସ୍ୱତୀ ଶିଶୁ ବିଦ୍ୟା ମନ୍ଦିର, ସରକାରୀ ପ୍ରାଥମିକ ବିଦ୍ୟାଳୟ, ସରକାରୀ ପ୍ରାଥମିକ ସ୍ୱାସ୍ଥ କେନ୍ଦ୍ର, ବୁଦ୍ଧ ଜୟନ୍ତୀ ପାର୍କ , ବୁଦ୍ଧ ଆର୍ଟ ଗ୍ୟାଲେରି , ମଧ୍ୟ ଭାଗରେ ଇଶାନେଶ୍ୱର ଶିବ ମନ୍ଦିର, ଆର୍ମି ୱେଲଫେୟାର ଆସୋସିଏସନ , ପଦ୍ମପାଣି ବିହାର ଆଦି ରହିଛି । ଇତିହାସ ୧୯୯୧ ମସିହାରେ ଏହି କଲୋନୀର ଶୁଭାରମ୍ଭ ହୋଇଥିଲା । ବିଡ଼ିଏ ଗୃହ ନିର୍ମାଣ କରି ପ୍ରଥମରେ ୫୦୦, ଦ୍ୱିତୀୟରେ ୫୦୦ ଓ ତୃତୀୟରେ ୯୦୦ ଗୃହ ଯୋଗାଇ ଦେଇଥିଲା । ୧୯୦୦ ପରିବାର ରହୁଥିବା ବେଳେ ଧୀରେ ଧୀରେ ପରିବାର ସଂଖ୍ୟା ବୃଦ୍ଧି ପାଇଛି । ପ୍ରଥମରୁ ମାତ୍ର ୫୦୦ ଲୋକ ରହୁଥିବା ବେଳେ ଏବେ ତାହା ୨୬୦୦୦ରେ ପହଞ୍ଚି ଗଲାଣି । ପର୍ବପର୍ବାଣି ଓ ସାଂସ୍କୃତିକ କାର୍ଯ୍ୟକାମ ଏଠାରେ ଅନେକ ପର୍ବ ପର୍ବାଣି ପାଳନ କରାଯାଏ । ଗଣେଶ ପୂଜା, ଦୂର୍ଗା ପୂଜା, କାର୍ତିକେଶ୍ୱର ପୂଜା,ଜନ୍ମାଷ୍ଟମୀ, ଦୋଳ ପୁର୍ଣିମା, ଜାଗର, ଅଗ୍ନି ପୁର୍ଣିମା ଓ ଗଜଲକ୍ଷ୍ମୀ ପୂଜା ଆଦି ବଡ଼ ଧୁମଧାମରେ ପାଳନ କରାଯାଏ ।
ଜ‌ହ୍ନର ପାହାଡ଼, ଓଡ଼ିଆ ଭାଷାରେ ମୁକ୍ତିଲାଭ କରିଥିବା ୨୦୧୩ର ଏକ ବଙ୍ଗଳା କଥାଚିତ୍ର । ଏହି କଥାଚିତ୍ରଟି ଓଡ଼ିଶାରେ ୧୩ ଫେବୃଆରୀ ୨୦୧୫ରେ ମୁକ୍ତିଲାଭ କରିଥିଲା । ଏହି କଥାଚିତ୍ରର କାହାଣୀ ବିଭୂତିଭୂଷଣ ବନ୍ଦୋପାଧ୍ୟାୟଙ୍କ ରଚିତ ଉପନ୍ୟାସ  'ଚାନ୍ଦର ପାହାର'  ଉପରେ ପର୍ଯ୍ୟବେଷିତ । ବଙ୍ଗଳାରେ ଏହି କଥାଚିତ୍ରରର ନିର୍ଦ୍ଦେଶନା ଦେଇଥିଲେ କମଳେଶ୍ୱର ମୁଖାର୍ଜୀ ଏବଂ ଓଡ଼ିଆରେ ଏହାର ଡବିଂ ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ । ମହେନ୍ଦ୍ର ସୋନୀ ଏବଂ ଶ୍ରୀକାନ୍ତ ମେହେଟା ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ । ଇନ୍ଦ୍ରଦୀପ ଦାସ ଗୁପ୍ତା ଏବଂ ଦେବଜ୍ୟୋତି ମିଶ୍ର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଦେବ, ଗେରାର୍ଦ ରୁଦୋଲ୍ଫ, ମାର୍ତୀନ ଚିଟ୍ଟୋ ଓଟ୍ଟୋ, ନବୀଲ ଖାନ, ପୌଲ ଡିଚଫିଲ୍ଡ, ଏଣ୍ଡ୍ର୍ୟୁ ଷ୍ଟୋକ, ଲାବୋନୀ ସରକାର, ତମଳା ରାୟ ଆଦି କଳାକାରମାନେ ଏହି କଥାଚିତ୍ରରେ ଅଭିନୟ କରିଥିଲେ । ବୁଦ୍ଧାଦିତ୍ୟ ମହାନ୍ତି, ବିଜୟ ମହାନ୍ତି ଆଦି କଳାକାରମାନେ ଏହି କଥାଚିତ୍ରର ଓଡ଼ିଆ ଡବିଂରେ ସ୍ୱର ଦେଇଥିଲେ । ଅଭିନୟ ଦେବ ଗେରାର୍ଦ ରୁଦୋଲ୍ଫ ମାର୍ତୀନ ଚିଟ୍ଟୋ ଓଟ୍ଟୋ ନବୀଲ ଖାନ ପୌଲ ଡିଚଫିଲ୍ଡ ଏଣ୍ଡ୍ର୍ୟୁ ଷ୍ଟୋକ ଲାବୋନୀ ସରକାର ତମଳା ରାୟ କାହାଣୀ ଗୀତ ଏବଂ ସଙ୍ଗୀତ ଇନ୍ଦ୍ରଦୀପ ଦାସ ଗୁପ୍ତା ଏବଂ ଦେବଜ୍ୟୋତି ମିଶ୍ର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଶୁଜଳପୁର ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଶଜପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶୁଜଳପୁର ୨୩.୪୦୬୬ ଉତ୍ତର ଅକ୍ଷାଂଶ ଓ ୭୬.୭୦୯୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶୁଜଳପୁର ସହରର ମୋଟ ଜନସଂଖ୍ୟା ୪୨୪୬୫ ଅଟେ । ସେଥି ମଧ୍ୟରୁ ୫୨.୦୪% ଜଣ ପରୁଷ ହୋଇଥିବା ବେଳେ ୪୭.୯୬% ଜଣ ନାରୀ ଅଟନ୍ତି । ଶୁଜଳପୁରର ସାକ୍ଷରତା ହାର ୬୮.୯୩% ଅଟେ । ଏହା ଜାତୀୟ ହାରଠାରୁ ୪.୦୯% ପ୍ରତିଶତ କମ ଅଟେ । ସେଥିରୁ ୩୯.୬୭% ପ୍ରତିଶତ ପୁରୁଷ ଓ ୨୯.୨୬% ନାରୀ ଅଟନ୍ତି । ୧୫.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶୁଜଳପୁରର ସରକାରୀ ଭାଷା ଅଟେ ।
ଜୁନାସ ବିଲୁଙ୍ଗ  (୨୩ ଫେବୃଆରୀ ୧୯୨୩ - ୦୬ ନଭେମ୍ବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜୁନାସ ବିଲୁଙ୍ଗ ୧୯୨୩ ମସିହାର ଫେବୃଆରୀ ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହିଲାରୁସ ବିଲୁଙ୍ଗ ଓ ପତ୍ନୀଙ୍କ ନାମ ମୋନିକା ବିଲୁଙ୍ଗ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ଜୁନାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଜୁନାସ ବିଲୁଙ୍ଗ ୨୦୦୩ ମସିହାର ନଭେମ୍ବର ୬ ତାରିଖରେ ୮୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଟ୍ରାଇକ୍ରସପିଡ୍ କପାଟିକା/ଭଲଭ୍ ଷ୍ଟେନୋସିସ୍ ହେଉଛି ଏକ ପ୍ରକାର ଭାଲ୍‌ଭୁଲାର୍ ହୃଦ୍ ରୋଗ ଯେଉଁଥିରେ ଟ୍ରାଇକ୍ରସପିଡ୍ ଭଲଭ୍ ସଂକୀର୍ଣ୍ଣ ଥାଏ  ପ୍ରାରମ୍ଭିକ ଲକ୍ଷଣଗୁଡିକରେ ବ୍ୟାୟାମ କଲାବେଳେ ଥକ୍କା ଲାଗେ ଏବଂ ନିଶ୍ୱାସ ପ୍ରଶ୍ୱାସକୁ ଛୋଟ ଛୋଟ ହୋଇଯାଏ  ଅଧିକ ଗୁରୁତର ରୋଗରେ ଗୋଡ ଫୁଲିଯାଏ ଏବଂ ଯକୃତ ଜନିତ ସମସ୍ୟା ଦେଖାଦେଇପାରେ  ଏହା ପ୍ରାୟତଃ ମାଇଟ୍ରାଲ ଷ୍ଟେନୋସିସ୍ ସହିତ ଜଡ଼ିତ ଥାଏ  ରିଉମାଟିକ୍ ହୃଦ୍ ରୋଗ ହେତୁ ଏହା ସାଧାରଣତଃ ଦେଖାଯାଏ  ଅନ୍ୟାନ୍ୟ କାରଣ ମଧ୍ୟରେ ସଂକ୍ରମଣକାରୀ ଏଣ୍ଡୋକାର୍ଡାଇଟିସ୍, କାର୍ସିନଏଡ୍ ସିଣ୍ଡ୍ରୋମ, ଲୁପସ୍ ଏବଂ ପେସମେକରର ଜଟିଳତା ଅନ୍ତର୍ଭୁକ୍ତ  ବିରଳ କାରଣଗୁଡ଼ିକରେ ଏବଷ୍ଟାଇନ୍ ଅସଙ୍ଗତି ଏବଂ ଫେନଫ୍ଲୁରାମାଇନ୍ ଔଷଧ ଅନ୍ତର୍ଭୁକ୍ତ  ସାଧାରଣତଃ ଟ୍ରାଇକ୍ରସପିଡ୍ ଭଲଭ୍ ଖୋଲିବା ଆକାର ପ୍ରାୟ ୪ ସେମି୨  ଏହି ଆକାର ୧ସେମି୨ରୁ କମ ହେଲେ ଗୁରୁତର ରୋଗ ଭାବରେ ଧରାଯାଏ  ଡାଇଷ୍ଟୋଲିକ୍ ମର୍‌ମର୍ ଉପରେ ଆଧାର କରି ଏହି ରୋଗ ନିର୍ଣ୍ଣୟ କରାଯାଇପାରେ ଏବଂ ହୃତ୍‌ପିଣ୍ଡର ଅଲଟ୍ରାସାଉଣ୍ଡଦ୍ୱାରା ରୋଗ ନିଶ୍ଚିତ କରାଯାଇପାରେ  ତରଳ ପଦାର୍ଥ ଓଭରଲୋଡ୍ ହୋଇଗଲେ ଚିକିତ୍ସା ନିମନ୍ତେ ଫୁରୋସେମାଇଡ୍ ବ୍ୟବହୃତ ହୋଇପାରେ  ରୋଗ ଗୁରୁତର ହୋଇଥିଲେ ଭଲଭୋଟୋମି, ଭଲଭ୍ ମରାମତି, ଭଲଭ୍ ପ୍ରତିସ୍ଥାପନ ଇତ୍ୟାଦି ଅସ୍ତ୍ରୋପଚାର ଆବଶ୍ୟକ ଅନୁସାରେ କରାଯାଇପାରେ  ମୂଳ କାରଣ ଉପରେ ଫଳାଫଳଗୁଡିକ ନିର୍ଭର କରେ  ଟ୍ରାଇକ୍ରସପିଡ୍ ଷ୍ଟେନୋସିସ୍ ଏକ ବିରଳ ରୋଗ ଅଟେ, ଯାହା ଟ୍ରାଇକ୍ରସପିଡ୍ ଭଲଭ୍ ରୋଗର ପ୍ରାୟ ୨.୪% ଅଟେ  ଯୁବତୀମାନେ ସାଧାରଣତଃ ଏହି ରୋଗରେ ଆକ୍ରାନ୍ତ ହୁଅନ୍ତି
କରୁଣାକର ପାଣିଗ୍ରାହୀ  (୧ ଜାନୁଆରୀ ୧୯୮୯ - ୪ ମଇ ୧୯୭୧) ଜଣେ ଓଡ଼ିଆ ରାଜନୀତିଜ୍ଞ ଓ ସ୍ୱାଧୀନତା ସଂଗ୍ରାମୀ ଥିଲେ  । ସେ ଅସହଯୋଗ ଆନ୍ଦୋଳନ, ଲବଣ ସତ୍ୟାଗ୍ରହ, ଭାରତ ଛାଡ଼ ଆନ୍ଦୋଳନ ଆଦିରେ ସକ୍ରିୟ ଭାବରେ ଅଂଶଗ୍ରହଣ କରି କାରାବରଣ କରିଥିଲେ । ଭାରତ ସ୍ୱାଧୀନ ହେବା ହେବା ଆଗରୁ ସେ ୨ୟ ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ଏବଂ ସ୍ୱାଧୀନ ହେବାପରେ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ସ୍ୱାଧୀନ ଭାରତର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଓଡ଼ିଶାରେ ହୋଇଥିବା ପ୍ରଥମ ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୬୧ ମସିହାରେ ସୋରୋ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କରୁଣାକର ପାଣିଗ୍ରାହୀ ୧୮୯୯ ମସିହାର ଜାନୁଆରୀ ମାସ ୧ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ବ୍ରଜମୋହନ ପାଣିଗ୍ରାହୀ । ତାଙ୍କ ପତ୍ନୀଙ୍କ ନାମ ଥିଲା କୁମୁଦିନୀ ଦେବୀ । ସ୍ୱାଧୀନତା ସଂଗ୍ରାମରେ ଯୋଗଦାନ କରୁଣାକର ୧୯୨୧ ମସିହାରେ କଲେଜ ପଢ଼ା ଛାଡ଼ି ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ । ୧୯୩୦ ମସିହାରେ ଏବଂ ୧୯୩୨ ମସିହାରେ ଲବଣ ସତ୍ୟାଗ୍ରହ ସମୟରେ କରୁଣାକର ଦୁଇଥର ଧରାପଡ଼ି କାରାବରଣ କରିଥିଲେ । ୧୯୪୨ ମସିହାରେ ଭାରତ ଛାଡ଼ ଆନ୍ଦୋଳନ ସମୟରେ କରୁଣାକର ତିନିବର୍ଷ ନଜର ବନ୍ଦୀ ଥିଲେ । ରାଜନୈତିକ ଜୀବନ କରୁଣାକର ଭାରତ ସ୍ୱାଧୀନ ହେବା ପୂର୍ବରୁ ଗଠିତ ହୋଇଥିବା ୨ୟ ଓଡ଼ିଶା ବିଧାନ ସଭାରେ ଉତ୍ତର ବାଲେଶ୍ୱର ସଦରରୁ ଜଣେ ବିଧାୟକ ଭାବରେ କାର୍ଯ୍ୟ କରୁଥିଲେ । ଏହି ବିଧାନ ସଭାରେ ସେ ୧୯୪୬ ମସିହାରୁ ୧୯୫୨ ମସିହାଯାଏଁ କାର୍ଯ୍ୟ କରିଥିଲେ । ଭାରତ ସ୍ୱାଧୀନ ହେବା ପରେ ଓଡ଼ିଶାରେ ଗଠିତ ୧ମ ଓଡ଼ିଶା ବିଧାନ ସଭାକୁ କରୁଣାକର ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସର ପ୍ରତିନିଧି ଭାବରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ କରୁଣାକର ପାଣିଗ୍ରାହୀ ୧୯୭୧ ମସିହାର ମଇ ମାସ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ଆମ ପୃଥିବୀରେ ବିଭିନ୍ନ ପ୍ରକାରର ତରଳ ଦେଖିବାକୁ ମିଳେ । ସେହି ତରଳ ଗୁଡ଼ିକର ଗୁଣ ଓ ଧର୍ମ ଏକା ପରି ନୁହେଁ । ସେହି ତରଳ ଗୁଡ଼ିକ ମଧ୍ୟରୁ କେତେଗୋଟି ଖୁବ୍ ହାଲୁକା ହୋଇଥାଏ ତ ପୁଣି କେତେକ ଖୁବ୍ ଭାରୀ ହୋଇଥାଏ । ତୁମେ ଯଦି ଗୋଟିଏ ଲିଟର ପାଣି ନେଇ ଓଜନ କର ତେବେ ତାହା ଏକ କିଲୋଗ୍ରାମ ସହ ସମାନ ହେବ ମାତ୍ର ତୁମେ ଯଦି ଗୋଟିଏ ଲିଟର ପାରଦ ଓଜନ କରିବ ତାହା ହେବ ପ୍ରାୟ ୧୪ କିଲୋଗ୍ରାମ ହେବ । କୌଣସି ତରଳ ଭାରୀ ହେବ କି ହାଲୁକା ହେବ ତାହା ତା ର ଘନତା ଉପରେ ନିର୍ଭର କରେ । ଯେଉଁ ତରଳର ଘନତା ଯେତେ ଅଧିକ ତାହା ସେତେ ଅଧିକ ଭାରୀ ହେବ । ବିଭିନ୍ନ ପ୍ରକାର ତରଳ ପଦାର୍ଥର ଘନତା ବା ସାନ୍ଦ୍ରତା ମାପ ପାଇଁ ଏକ ପ୍ରକାରର ଉପକରଣ ଲାଗିଥାଏ । ଏହାକୁ ଉଦ୍ମାପକ ଯନ୍ତ୍ର ବା ହାଇଡ୍ରୋମିଟର କୁହାଯାଏ । ଏହା କେବଳ ତରଳ ପଦାର୍ଥର ଘନତା ବା ସାନ୍ଦ୍ରତା ମାପ କରେ ନାହିଁ । ସେହି ପଦାର୍ଥଟି ଜଳଠାରୁ କେତେଗୁଣ ଭାରୀ ତାହା ମଧ୍ୟ ସୂଚାଇଦିଏ । ହାଇଡ୍ରୋମିଟର ଯନ୍ତ୍ରଟି ଗୋଟିଏ ସରଳ ଉପକରଣ । ଏହା ଆର୍କିମେଡ଼ିସଙ୍କ ସୂତ୍ର ଅନୁସାରେ କାମ କରିଥାଏ । ଏଥିରେ ଗୋଟିଏ ସରୁ କାଚ ନଳୀ ରହିଥାଏ । ସେହି କାଚନଳୀର ଶେଷ ଭାଗରେ ଗୋଟିଏ ମୋଟା କାଚନଳୀ ବା ବଲ୍ବ ଲାଗିଥାଏ । ସେଥିରେ ସୀସା ବା ପାରଦ ରଖି ତାହାର ମୁହଁକୁ ବନ୍ଦ କରି ଦିଆଯାଇଥାଏ । ସରୁ କାଚନଳୀଟିରେ ସ୍କେଲ ପରି ବିଭିନ୍ନ ଅଙ୍କର ସୂଚନା ଥାଏ । ଏହାକୁ ଗୋଟିଏ କାଚ ପାତ୍ର ମଧ୍ୟରେ ରଖାଯାଇଥାଏ । କାଚ ପାତ୍ରଟିରେ ତରଳ ରଖି ତାହା ମଧ୍ୟରେ ହାଇଡ୍ରୋମିଟରଟିକୁ ବୁଡ଼ାଇଲେ ତାହାର ଓଜନିଆ ପାଖଟି ତରଳ ମଧ୍ୟରେ ବୁଡ଼ିରହେ । ମାତ୍ର ସରୁ କାଚନଳୀଟି ତରଳ ଉପରେ ଠିକ୍ ସିଧା ଭାବରେ ରହିଥାଏ । ତେବେ ତରଳ ମଧ୍ୟରେ ସରୁ କାଚନଳୀଟିର କିଛି ଅଂଶ ବୁଡ଼ି ରହିଥାଏ । ତରଳ ମଧ୍ୟରେ କାଚନଳୀର ଏହି ବୁଡ଼ି ରହିଥିବା ଅଂଶକୁ ଲକ୍ଷ୍ୟ କରି ତରଳ ପଦାର୍ଥର ସାନ୍ଦ୍ରତା ନିରୂପଣ କରାଯାଇଥାଏ । ତରଳ ପଦାର୍ଥର ସାନ୍ଦ୍ରତା କମ୍ ହୋଇଥିଲେ ହାଇଡ୍ରୋମିଟର ଅଧିକ ଅଂଶ ତରଳ ମଧ୍ୟରେ ବୁଡ଼ି ରହେ । ମାତ୍ର ତରଳ ପଦାର୍ଥର ସାନ୍ଦ୍ରତା ଅଧିକ ହୋଇଥିଲେ ହାଇଡ୍ରୋମିଟର ଅଧିକ ଅଂଶ ତରଳ ଉପରକୁ ରହିଥାଏ । ହାଇଡ୍ରୋମିଟରଟିକୁ ଜଳରେ ବୁଡ଼ାଇଲେ ତାହା ସରୁନଳୀରେ ୧ଅଙ୍କ ଲେଖାଥିବା ସ୍ଥାନ ପର୍ଯ୍ୟନ୍ତ ବୁଡ଼ିରହେ । ଏଥିରୁ ଜଣାଯାଏ ଜଳର ସାନ୍ଦ୍ରତା ୧ଗ୍ରାମ୍/ଘନ ସେ.ମି. । ଗ୍ରୀକ୍ ବୈଜ୍ଞାନିକ ହିପାସିଆ ପ୍ରଥମେ ହାଇଡ୍ରୋମିଟର ଉଦ୍ଭାବନ କରିଥିଲେ । ସେ ଚତୁର୍ଥ ଶତାବ୍ଦୀର ଶେଷ ବା ପ ମ ଶତାବ୍ଦୀର ଆରମ୍ଭରେ ଏହାକୁ ତିଆରି କରିଥିଲେ । ବିଭିନ୍ନ ତରଳର ସାନ୍ଦ୍ରତା ପାଇଁ ପରେ ସ୍ୱତନ୍ତ୍ର ଧରଣର ହାଇଡ୍ରୋମିଟର ବାହାରିଲା । ଦୁଗ୍ଧର ବିଶୁଦ୍ଧତା ମାପ ପାଇଁ ଲାକ୍ଟୋମିଟର ତିଆରି କରାଗଲା ସେହିପରି ଶର୍କରା ଦ୍ରବଣରେ ଶର୍କରାର ପରିମାଣ ମାପପାଇଁ ସେକେରୋମିଟର ନାମରେ ଗୋଟିଏ ଉପକରଣ ବାହାରିଲା । ଏହାକୁ ୧୭୮୪ ମସିହାରେ ଜନ୍ ରିଚାର୍ଡ଼ସନ ତିଆରି କରି ଥିଲେ । ଏହାକୁ ମଦତିଆରି, ଆଇସ୍କ୍ରିମ୍ ତିଆରି କ୍ଷେତ୍ରରେ ବ୍ୟବହାର କରାଯାଇଥାଏ ।
ବି. ଧନଞ୍ଜୟ  (ଜନ୍ମ: ୮ ସେପ୍ଟେମ୍ବର ୧୯୮୧) ଜଣେ ଭାରତୀୟ କଥାଚିତ୍ର ନୃତ୍ୟ ନିର୍ଦ୍ଦେଶକ ଏବଂ ଅଭିନେତା ଯିଏକି ମୁଖ୍ୟତଃ କନ୍ନଡ଼ କଥାଚିତ୍ର ଜଗତରେ କାମ କରନ୍ତି  । ସେ ଇମ୍ରାନ ସର୍ଦ୍ଦାରିୟାଙ୍କ ନିର୍ଦ୍ଦେଶିତ କଥାଚିତ୍ର ଉପ୍ପୁ ହୁଲି ଖରାର ଅନ୍ୟତମ ମୁଖ୍ୟ ଅଭିନେତା ଭାବରେ ଅଭିନୟ କରିଥିଲେ । ପେଷା ଇମ୍ରାନ ସର୍ଦ୍ଦାରିୟାଙ୍କ ନିର୍ଦ୍ଦେଶିତ କନ୍ନଡ଼ କଥାଚିତ୍ର ଉପ୍ପୁ ହୁଲି ଖରାର ଅନ୍ୟତମ ହିରୋ ଥିଲେ ଧନଞ୍ଜୟ । ତାଙ୍କର ପରିଚୟ ଗୀତକୁ ଅଭିନେତା କିଚ୍ଚା ସୁଦୀପ ଗାଇଥିଲେ । ଜଣେ ନୃତ୍ୟ ନିର୍ଦ୍ଦେଶକ ଭାବରେ ସେ ୪୦ରୁ ଅଧିକ ଗୀତର ନିର୍ଦ୍ଦେଶନା ଦେଇଛନ୍ତି । ସେ ଅନନ୍ତୁ ଭର୍ସେସ୍ ନୁସରତ କଥାଚିତ୍ର ପାଇଁ ସେ ଅଭିନେତା ବିନୟ ରାଜକୁମାରଙ୍କୁ ତାଲିମ ଦେଇଥିଲେ । ସେ ଭିକ୍ଟର ୨ କଥାଚିତ୍ରରେ ସ୍ଥାନିତ  "କୁଟ୍ଟୁ କୁଟ୍ଟୁ କୁଟ୍ଟପ୍ପା"  ଗୀତରେ ଅଭିନେତା ଶରଣ ଓ ଅପୂର୍ବାଙ୍କୁ ନୃତ୍ୟ ଶିଖାଇଥିଲେ । ଏହି ଗୀତଟି ମୁକ୍ତିଲାଭ ପରେ ଲୋକପ୍ରିୟତା ପାଇଥିଲା ।
ସାମୋଆ ଦେଶ ବା ସାମୋଆ ସାଧାରଣତନ୍ତ୍ର , ଦକ୍ଷିଣ ପ୍ରଶାନ୍ତ ମହାସାଗରରେ ଅବସ୍ଥିତ ଏକ ଦେଶ । ଏହା ପ୍ରଶାନ୍ତ ମହାସାଗରରେ ଥିବା ଏକ ଦ୍ୱିପପୁଞ୍ଜ ହିସାବରେ ମଧ୍ୟ ଜଣାଶୁଣା । ଏହାର ପ୍ରମୁଖ ଭାଗ ଦୁଇଟି ହେଉଛନ୍ତି ସଭାଇ ଏବଂ ଉପୋଲୂ । ଦେଶର ରାଜଧାନୀ ହେଉଛି ଅପିଆ । ଖ୍ରୀଷ୍ଟପୂର୍ବ ପ୍ରାୟ ୧୦୦୦ ବର୍ଷ ଆଗରୁ ପ୍ରଥମେ ଦକ୍ଷିଣ-ପୂର୍ବ ଏସିଆର ଅଧିବାସୀମାନେ ଏଠାକୁ ଆସି ସେମାନଙ୍କର ବସତି ସ୍ଥାପନ କରିଥିବାର ବିଶ୍ୱାସ କରାଯାଏ । ୟୁରୋପୀୟମାନଙ୍କ ଭିତରେ ଫରାସୀ ବ୍ୟବସାୟୀମାନେ ଏଠାକୁ ଆସିଥିବା ବିଶ୍ୱାସ କରାଯାଏ । ପରେ ୧୭୦୦ ଖ୍ରୀ.ଅରେ ଇଂରେଜମାନେ ସେଟାକୁ ଆସିଥିଲେ । ୧୮୩୦ରେ ସେମାନେ ସେଠାରେ ଉପନିବେଶ ସ୍ଥାପନ କରିଥିଲେ । ପ୍ରଥମ ବିଶ୍ୱଯୁଦ୍ଧ ସମୟରେ ଜର୍ମାନୀ ଓ ବ୍ରିଟେନ ପରସ୍ପରର ଶତ୍ରୁ ରାଷ୍ଟ୍ର ହୋଇଥିବାରୁ, ଜର୍ମାନୀ ପ୍ରଥମେ ସାମୋଆ ଉପରେ ଆକ୍ରମଣ କରିଥିଲା । ୧୯୧୪ରେ ନିଉଜିଲ୍ୟାଣ୍ଡ ଏହାକୁ ଅଧିକାର କରିନେଇଥିଲା । ପରେ ୧୯୪୬ ମସିହାରେ ଏହା ଜାତିସଂଘର ଏକ ସ୍ୱୟଂଶାସିତ ଅଞ୍ଚଳ ଭାବରେ ମାନ୍ୟତା ପାଇଥିଲା । ୧ ଜାନୁଆରୀ ୧୯୬୨ରେ ସାମୋଆ ପ୍ରଥମ ପଲିନେସୀୟ ଦେଶ ଭାବରେ ସ୍ୱାଧୀନତା ପାଇଥିଲା ଓ ଏହାକୁ  "କମନ୍ ୱେଲଥ ରାଷ୍ଟ୍ର"  ଗୁଡିକର ସଦସ୍ୟ ଭାବେ ମାନ୍ୟତା ମିଳିଥିଲା । ୧୫ ଜାନୁଆରୀ ୧୯୭୬ରେ ଏହାକୁ ଯୁକ୍ତରାଷ୍ଟ୍ରର ଏକ ସାଧାରଣତନ୍ତ୍ର ଦେଶ ଭାବରେ ମାନ୍ୟତା ପ୍ରଦାନ କରାଯାଇଥିଲା । ଏହି ଦେଶର ଅଧିବାସୀମାନେ ପ୍ରଶାନ୍ତ ମହାସାଗରରେ ଭ୍ରମଣ କରିବାରେ ମହିର ଥିଲେ ଓ ଦେଶର ଅବସ୍ଥିତି ଅନ୍ୟମାନକୁ ମହାସାଗର ମାଧରେ ଦିଗ ନିରୂପଣ କରିବାରେ ମଧ୍ୟ ସାହାଯ୍ୟ କରୁଥିଲା , ତେଣୁକରି ୟୁରୋପୀୟମାନେ ଏହାକୁ  "ଦିଗବାରେଣୀ ଦ୍ୱିପପୁଞ୍ଜ"  ମଧ୍ୟ କହିବାର ନଜିର ଅଛି । ଇତିହାସ ସାମୋଆ ଦେଶର ସବୁଠୁ ପୁରୁଣା ତଥ୍ୟ ବର୍ତ୍ତମାନ ନିଉଜିଲ୍ୟାଣ୍ଡ ଦେଶର ବୈଜ୍ଞାନିକ ମାନଙ୍କ ପାଖରେ ରହିଛି । ସେମାନକ ଅନୁଯାୟୀ ଏହି ଦେଶ  "ଲପିତ"  ଯୁଗର ପ୍ରାୟ ୩୦୦୦ ବର୍ଷ ପୂର୍ବରୁ ସୃଷ୍ଟି ହୋଇଥିଲା ।